text:
جمهورباشلیغ نینگ بیرینچی اورین باسری سترجنرال عبدالرشیددوستم نی تسلیت پیغامی
زابل ولایتی ده کی بیزلر نینگ یتتی کیشی اولکه داش لریمیزنی شهادت گه یتوشگن لیگی اوچون جمهوری ریاست بیرینچی اورین باسری سترجنرال عبدالرشیددوستم نی پیغامی:
کوپ تاثربیلن خبرقولگه کیتردیک کی یتیم ونامسلمان تروریست لرعقرب آینینگ اون سکیزینچی تاریخی زابل ولایتی ده کی بیزلر نینگ یتتی کیشی کمبغل اولکه داشلر یمیزکی اولر نینگ اوچته سی عیال وبیرته سی قیزباله دور شهادت گه یتوشترگن دور لر، اونی اوچون اوزیمنی غم شریک لیگ وتسلیت پیغامیم نی حرمت لی شهید لرنینگ عایله لری واونی دوست وقوم خویش لریگه ایتب شهیدلرگه بویوک تینگری تعالی (ج) درباریدن جنت فردوس وقالگن کیشی لریگه صبروچیدم ایستیمن دیلگن دیر، اولکه نینگ آنت ایچکن یاولری مونی بیلسه لرکی شونده ی اولدیریش بیلن ایته آلمیدی لراولکه میزنینگ اینی آغه قوم لری اورته سیده کی بیرلبیگ لرینی اورته دن آلیب کیتسه، بواولکه نینگ یشاو چی لری اوزیاولرینی توطئه لری ودسیسه لرینی هوشیارلیگ بیلن آلدینی آلیب واوزاولکه لری نی آلدین کیتیش لیگ یولیده بیرلیگ بیلن کوشش قیله دیلرمن بوکیچیرمس لیگ جنایت نی قتتیق قره لش بیلن بیرقلله ینگی دن شهیدلرنینگ عایله لریگه تسلیت بیریب وافغانستان نینگ همه حرمت لیگ شهیدلرینی پاک روحیگه دعا قیله من دیگن دیر.


c: text/html

text:
لیگ قورتولدو
دونن آخشام ایران اوستون فوتبال لیگی باشا چاتدی. بو لیگ ده 34 اویوندان سونرا، اصفهانین سپاهان تیمی هامیدان اوسته دوردی و آذربایجانین تیراختور تیمی ده ایكینجی اودیلار. تیراختور تیمی 66 امتیاز آلماق ایله، آسیانین شامپیونلار لیگینه یئتیشدی و گلن ایل بو یاریشمالار دا چالیشاجاق. تبریزین شهرداری تیمی ده ایرانین دسته 1 رقابتلرینه توشدی و گلن ایل تبریزین ماشین سازی و گسترش فولاد تیملری و بینابین گسترش فولاد سهند تیملری ایله دسته 1 ده اوینایاجاق.
من ده اؤز طرفمیدن بوتون تیراختورچیلارا بونی قوتلاییرام و اونلارا گونی گوندن آرتیق اوغورلار آرزیلاییرام. بو عكسی ده هامیلارا تقدیم ائدیرم. بونی اؤزوم بو لیگین سون اویونوندا سالمیشام. بتر یاپیشدی بو ایلین اویونلاری !

robotstxt: allowed

filter: keep


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
ای یاخچی لیغین شاهی ! هیهات بو ته لیخدان !
وقت اؤلدی گَلَرسن دای ، طاقت قوتولوپ چوخدان
دایم بئله قالماز گول ، باغ دا سولاجاخ بیر گون
بو چاره سیز عاشق دن اؤلسا خبر آل گاه دان
دون زلفینه شاكی جه گئتدیم یئله درد آشدیم
بو فكری غلط سایدی ، بو سؤز ددی آت باشدان
مین لر جه صبا بوردا زنجیر كیمی اؤینوللار
عاشق بو رقیبین دی ، آیری كسی آت باشدان
مشتاق اؤقَدَر اؤلدوم ، مهجور اؤقَدَر قالدیم
آخرده منیم صبریم داشدی ائله بیر جامدان
الله بو نه دردی دی، كیم لر دوشونه للَر كی
اؤ نازلی گؤزل یوزلی، یوز ورمدی هش یؤلدان
ساقی بو باغین سن سیز لطف ایله صفا اولماز
شمشاد كیمی نازلان گَل ، باغ دؤلسون گوزل لیخدان
جانیم ! منه درمان سان ، دردین ایچینه توشسم
یولداش اؤلاسان منله اؤلسم آگر ته لیخدان
بو دایره ، قسمت دیر ، بیزده بالا بیر نقطه
لطفین منه ثابت دیر ، سندن آلارام فرمان
كبر ایله غرور اؤلماز رندین بئله دینین ده
كافر اؤلاسان دین ده ، اؤلسان هامی یه سلطان
ای نازلی نیگار! گشدی هجران گئجه ، وصل اؤلدی
شاد لیغین مبارك دی ، قورتولما بو شادلیخدان
Filed under: باشقا شاعیرلر,تورکی شعرلر Türkcə şeirlər Etiketlənmiş: | نازلی نیگار,تورکی شعر,تورکجه شعرلر,شادلیق,شعر آذربایجانی,شعر ترکی


text:
علی کمالینین حیات و یارادیجیلیغی
http://tilimxan.blogfa.com/post-56.aspx
آچیقلاما: بو یازی ۱۳۷۵ده(۱۹۹۶)تورکییه ده قورولان تورک دونیاسی کنگره سینده اوخونوب و یاییلمیش دیر.
یازان: دوکتور ح.م. گونئیلی
لاتین الیفباسیندان عرب الیفباسینا کوچورن: حسین قاراقانلی
تؤرک ادبيات تدقيقاتچيسي رحمتليک علي کمالي
گونش ايلي 1323 (1944/مارس) ايرانين «ساوا» شهرينين «قاراقان» ماحالينين «بند امير» آدلي کندينده، اکينچي بير عاعيلهده، اميرآدلي بير اوغلان، دونيايا گوز آچميشدير.
آتاسي رحمتليک «اکبر» کيشي همن کندلي، آناسي رحمتليک «عذرا سعيدي» ايسه قاراقان ماحالينين «ميسيرقان» آدلي کنديندن ايدي. سونرالار دولت سندلرينده اميرين آدي «علي» گئتميشدير.
اوشاقليق چاغي
رحمتليک علي کمالي، ايلک تحصيليني، اسکي اوصول ايله ايداره اولونان کند مکتب خاناسيندا، شريعت علملري عاليمي اولان رحمتليک «شيخ حسن محترمي»نين يانيندا اوخوموشدور. او، بو دوورهده مکتب خانالاردا درس وئريلن کيتابلاري او جوملهدن قرآن، گولوستان، کليله و دمنه، جامعالموقدماتي و ... اوخويوب چيخميشدير. علي کمالي عيني حالدا تحصيله ياناشي اکينچيليک ايشينده ده آتا آناسينا يارديم گسترميشدي.
او دوورده بوتون کندلر کيمي «بند امير» کندينده ده يازيب اوخوماق باجاران شخص چوخ آز تاپيلاردي. بونا گوره بالاجا علي کمالينين يازيب اوخوماق بيلمهسي هاميني تعجبلنديريردي. او کندليلره گلن مکتوبلاري اوخوياراق، هم يئرليلرينين ايستهديگي مکتوبلاريدا يازاردي. ائله بو سببه گوره چوخ آدام حتا امنيهلر اونا «بالا يازيچي» آديني وئرميشديلر.
«حسين کمالي»، علي کمالينين بويوک قارداشي اونون تحصيل آلماغا، يازيب اوخوماغا وورغون اولدوغو بارهده بئله دئيير:
«او (علي کمالي) کند مکتبخاناسيندا اوخودوغو چاغ، بير گون کنديميزه بير درويش گلميشدي. درويش قاپي قاپي شئعر اوخويوب ديلهنيردي. همن شئعرلرين بيري علي اوچون ماراقلي گلميشدي. ائله بونا گورهده آناميزدان ايستهميشدير، درويشه دئسين، اوخودوغو شئعرلري يازيب وئرسين؛ يادا بير داها اوخوسون من اوزوم يازيم! اونون ايستهديگين ائشيدن درويش، آياقلاري يئر توتوب، قارشيليقسيز وئرهبيلمزليگيني بيلديرميشدير. بو يانداندا 9 ياشيندا علي کمالي آياقيني بير باشماقا سوخاراق هر قيمته اولورسا، شئعري آليب منه وئرمهليسيز دئييردي. چوخ چکيش برکيشدن سونرا ياريم باتمان يارما وئريب، شئعري درويشدن آلديق.»
علي کمالي اون ياشيندا کند مکتبيني بيتيريب، تئهرانا گلميشدير. او تئهراندا ياشايان داييسي گيلده قالاراق، يئني اوصول ايله ايداره اولونان بير اوخولدا 5جي صنيفي اوخودو. او سونرا کي ايل 6جي سينيفي ساوا شهريند اوخوماغا مجبور اولموشدور.
ساوا شهري بند امير کنديندن 70 کيلومتر آرالي اولوغونا گوره، گل گئت اوچون ماشين اولسايديدا، ماشينا مينمهگه پول تاپماق چتين ايدي. بونا گورهده 12-11 ياشلي علي کمالي گئجه گوندوز ساوادا قالمالي اولموشدور. او 9 آيليق ساوادا تحصيل آلديغي مدتده بير قاري آروادين ائوينده ياشاميشدير. علي کمالي بو مدتده گرهگي اولان يئمک و سايير ملزوماتي آلماغا پولسوز اولدوغو اوچون هر نئچه واختدان بير، آتاسي کنددن اونا چورهک و سايير ملزومات گتيرردي. بعضنده آتاسي گله بيلمهينده، اوزو داغليق يوللار ايله ساوادان بند اميره گليب، آپاراجيغي ملزوماتي آرخاسينا آليب گتيرردي.
يول اوستوندهکي کندلرين اهاليسي تانيماديقلاري بو اوشاقي هميشه چانتالي گوردوکلري اوچون اونا، «چمدانلي اوغلان» (چانتالي اوغلان) دئيرديلر.
بئله بير چتينليکلره باخماياراق او، ايلک مکتبين آلتينجي صينيفيده ساوا و ساوا شهرينين اطرافيندا يئرلهشن نئچه يوز کندين اؤيرنجيلرينين ايچينده ان يوکسک رتبه ايله بيتيريب، بير جوت گيوه باشماق جاييزه آلميشدير.
علي کمالي اورتا مکتبيده ساوادا اوخومالي اولموشدور. او، اونجه «مرضيه باجي» آدلي بير قارينين، سونرالار ايسه رحمتليک «حاجي سيد جاواد حسيني» و اوغلو «حاجي سيد حسن حسيني»نين ائوينده و اونلارين حيمايهسي آلتيندا اوز تحصيلينه داوام ائتديرمشدير. ائله او ائولرده اولان اؤيرنجي اوشاقلارا درس اورگهدهرک، آرا سيرا بير شئعرده يازميشدير. کمالينين اورتا مکتبين اوچونجو ايلينده اوزو يازيب اوخولدا ديواردان آساراق اويرنجيلره ماراقلي اولان قزئتلري، اوخولون بير سيرا اويرتمنلري طرفيندن سانسورا معروض قاليب، سونرادا دايانديريلميشدير.
او، گونش ايلي 1337 و يادا اوخولون اوچ آي باغلي اولدوغو فورصتدن يارارلاناراق، شهرده بير بوش ائو تاپميش، بو ائوي اوچ آيليق بير اوزل اوخولا چئويرمهيه چاليشديقدا، اونون بو ايشيني بهگهنن «آموزش و پرورش» (تعليم-تربيت) ايدارهسي آداملاري اوچ آيليق بير اوخولو 14 ياشلش يئني يئتمه علي کمالييه تاپشيرميشلار. او بو اوچ آيدا اوچيوز اؤيرنجييه درس وئرهرک معين قدر پول قازانميشدير.
داها کمالي اوشاقکنده بويوکلر کيمي دوشونموش؛ هر حاديثه ايله علاقهدار اوز موناسيبهتيني بيلديرميشدير. او، ههله اونبئش ياشا دولماميش، ساوا شهرينده محرم آيينين بير گئجهسي «سعيد ابوريضا» آدلي ايمامزادهنين مقبرهسينده شاهليق اوصول ايدارهسينين ضيددينه اودلو چيخيش ائتميشدير. بونا گورهده پوليس طرفيندن ياخالاناراق دوستاقا سالينميشدير. اونو بو محکهمهدن قورتاران «حاجي ميرزا علي بدر» آدلي حورمتلي بير شخص اولموشدور.
کمالي اورتا مکتبين ياريسيني ساوادا اوخويور؛ آنجاق آرتيق تحصيل آلماقينين خرجين يوخسو ل آتاسي اودهيه بيلمزدي. ائله بو سببه گوره بير داها تئهرانا گليب تحصيله ياناشي تيکينتي و اينشاآت ايشلرينده فهلهليک ائتميشدير. عيني حالدا اوزوندن آشاقي صينيفلرده تحصيل آلان اوشاقلارا درس وئرهرک، چوخلو ساحهلرده ايشلهمهيه مجبور قالميشدير.
او تئهراندا «دارالفنون» مدرسهسينده اورتا مکتبين سون ايللرينده تحصيل آلارکن آتا بابا کندينه بند امير کندينده يئني اوصولدا مدرسه تيکمک فيکرينه دوشور. اوزو اون سيرادا دوراراق کند اهاليسيني ايشه چکير و نهايت بير چوخ خرجلري اوزو اودهيهرک 1339-جو ايلده بند اميرين يئني مکتبي ايستيفادهيه وئريلير. ائله همن ايللرده آتاسي اکبر کيشيده ايشلهمک اوچون تئهرانا گلير. آتا اوغول ال اله وئريب، بير مدت ايشلهديکدن سونرا تئهراندا 60 مترليک بير ائو يييهسي اولورلار.
کمالي اورتا مکتب ديپلمونو تئهرانين بوتونلويونده ان اوستون نمرهلرله اعليجي بير اؤيرنجي کيمي آلميشدير. بونا گورهده آدي ايله شکيلي و او زامانين گوندهليکلرينده چاپ اولموشدور.
ايجتيماعي سيماسي
علي کمالي 1341-جي ايلده اونيوئرسيتهيه داخيل اولماق ايله علاقهدار سيناقلاردان موفقيتله گئچيب، تئهران اونيوئرسيتهنين حقوق علملري فاکولتهسينده قبول اولموشدور. او 1345-ده حقوق علملرينده ليسانس آلاراق، افسرليک رتبهسيله ايکي ايلليک ايجباري عسکرليک وظيفهسيني داشيماق اوچون اوردويا داخيل اولدو. اوردودا دا حربي (افسري) فاکولتهده اؤيرنجيلره «حقوق، حکومت و اولوس آراسي ايلگيلري» عنوانلي علملري ايکي ايل درس وئرميشدير. ايکي ايل عسکرليکدن سونرا، علي تحصيلاتينا داوام وئرهمک اوچون بير داها اونيوئرسيتهيه داخيل و 1349-دا «جزايي عيلملر» اوزره يوکسک ليسانس درجهسي ايله بيرينجي درجهلي عدليه وکيلي کيمي ايشه باشلادي. او، آدي بويودوکجه، وار دوولتي آرتديقجا، بارلي آغاج کيمي خالقينين اونونده باش اگيردي. علينين، يوردونون اوغروندا فعاليت ائدهرک مالدان، جاندان کئچيردي.
او 15-12 ياشلاريندا 70 کيلومترليک يولو ياياق گئدهرک اوزونون شهردن کنده، کنددن شهره چادديرماقين يورغونلوغون جانيندان چيخارماغي تاريخ بويو محرم ساخلانيلميش کندلرده قايغي گوسترمکده گوروردو. حدسيز درجهده خالقيني سئوديگي اوچون اوزو چکديگي آغري آجيلاري، يورغونلوقلاري اونلارا قييماييردي.
اونلارين دينجلييي اوغروندا داغلارين گديکلري کوکسونو سوکوب، اونلارا يول چکمهيي اوزونه برج بيليردي. کمالي يول چکمه ايشلريني دوغولدوغو بند امير و «بولو بند» کندلرينين آراسينداکي يولو دوزلتمکله باشلادي. بو يولو ايشلهمکده هر ايکي کندين اهاليسي اونونلا امکداشليق ائتميشدير. ها بئله بند امير کندينين امکداشليقيلا « زراب» چايينين اوستونه بويوک بير کورپو سالديرديغي اونودولماز بير خاطيرهدي. همن چاغلاردا بند امير کنديندن اورانين هندهوريندهکي بولو بند، وسمق، برهموم، کوشکبر، تورشک و آزاد کينه اورادان ايسه گولک، ايسفاهانک، پيغمبر کندي، ده سيد و هبران کندلرينه اوز خرجيله يول چکديرميشدير. اونون قصدي بو يوللاري ساوانين ياخينليقيندا يئرلهشن ساوانين صنايع شهرينه (شهر صنعتي) چادديرماقيدي. ائله او ايشلرين داواميندا سون واختلار بند اميرين يولونو 45 مترليک يولا چئويرمهيي باشلاميشدي؛ آنجاق واختسيز اولومو بوتون ايشلريني ياريمچيليق قويدو.
اولومدن سونرا بير نئچه آي قاباق بند امير کندينين ياخينليقندا بير بويوک کورپو تيکمک اوچون داش توکدورموشدور. اورانين آدينيدا «آنا کورپوسو» قويماق قصدينده ايدي؛ قاباق حياتا گوز يومانا آناسينين مزارينين يولو او کورپودن گئچمهلييدير. تاسفله بو ايشيده سونا چادديرا بيلمهدي.
کمالي اورتا مکتبده اوخودوغو ايللرده چاليشقان، عيني حالدا يوخسول اوشاق اولدوغو اوچون «شيخ رياحي» آدلي بير کيشي اونا بير دست « پنجک- شالوار» وئرميشدي. اودا بو اينسان سئورليگين قارشيسيندا سونرالار بئش ايله کيمي، ايلده 50 دست «پنجک- شالوار»، بند امير کندينين اوشاقلارينا پايلاييردي.
بند امير کندينين مچيدينه 30 جوز قرآن وقف ائتمک، اونجه اوزو 100 جيلد کيتاب باغيشلاماقلا، «دوزج» کندينه کيتاب ائوي قورماق، «ميسيرقان» کندينين امکداشليق ايلا اورادا بويوک بير کيتاب ائوي ياراتماق، او کنددن خستهلري شهره آپارماق اوچون بير امبولانس آلماقا ايشتيراک ائتمک، بولو بند کندينين حاماميني تيکمکده مالي يارديم و امکداشليق ائتمک، بند امبره ديزل موتور ايله ايشلهين دييرمان قورماق، يئنه اوز پولو ايله او کنده ائکلتيريک موتورو گتيرمک، بوتون ائولره قارشيليقسيز و هئچ نه ايستهمهدن ايشيق وئرمک، اکينچيليگين يئني و دوزگون يوللاريني بند اميره اؤيرتمک، و چوخلو بئله بئله ايشلري اونون ايجتيماعي فعاليتلريندن سايماق اولار.
بونلارلا ياناشي وکيلليک ايشلرينده يوخسول آداملاردان پول آلمازدي و يا چوخ آز آلاردي. سؤزؤن قيساسي کمالي اولدوقجا اينسان سئور بير شخصايدي.
اونون کوورک قلبي تکجه اوز يوردداشلارينا دويونموردو. او دونيانين ان اوجقار يئرلرينده حاققي تاپدالانان اينسانلارا، خصوصيله موسلمانلارا قايغي گوسترمک و يارديم ائتمگي اوزونه برج بيليردي.
بونا گورهده ايسلام و موسلمان دوشمني اولان دوولتلرين حيمايهسيله ايسلام سينيرلاريني کئچيب، «دنيزدن دنيزه»، يعني قارا دنيز، آغ دنيز و خزر دنيزي آراسيندا موقدس ايسلام تورپاقلاريندا «بويوک ائرمنيستان» دوولتي ياراتماق قصدينه اولان داشناک ائرمنيلرين بيرينجي آدديم کيمي آذربايجان اولکهسينه تجاوز ائدهرک، بير ميليوندان آرتيق موسلماني ديدرگين ائتمهسينده تئهراندا ياشايان بير سيرا باجي قارداشلارين ايران ايسلام جومهورييهتي «قيزيل آيپارا جمعيتي»نين حيمايهسيله ياراديلان «قاراباغ موسلمانلارينا يارديم کوميتهسي»نده چاليشمادا و مالي يارديم توپلاييب، قيزيل آيپارا جمعيتينين کومهگی ايله آذربايجان اولکهسينه گوندرمهده کمالي قاباقجيل و چوخ چاليشانلاردان بيري ايدي.
علمي ادبي سيماسي
علي کمالي بير عدليه وکيلي ايدي. محکمهيه وکيل اولاراق اونلارين حاققيني مودافيعه ائدردي. وکيلليک ايشي چوخلارين بويوک واونملي ساييليرديسا، اولو و داهي سوز اوستاسي نسيمي[1]نين «من بو جهانا سيغامازام»، دئدييي کيمي، کماليده وکيلليک چرچيوسينده يئرلشميردي. دوغروداندا وکيلليک دونو کمالي کيمي بويوک اينسانين اينينه چوخ دار گلردي. اونون شاعير روحيهسي اوشاقليق چاغينين چوخلو چتينليکلريني دويوب، آجيليقلاريني دادميشدير؛ آغير حياتين زيندانيندا تاپدالانديقجا داها آرتيق بويوک بير داغ کيمي يئنيلمز اولموشدو. ائله بونا گورهده اولا بيلمهين ايشلري اولدورا بيليردي. يورولماق، بئزيکمک، سارسيلماق و ... اونون قاموسوندا آنامسيز سوزلر ليدي. حتي اولومونوده اوزونده اولدورموشدو.
نئچه ايشي بير بيريله ياناشي آپارماق، نئچه ساحهده چاليشماق اونون حياتينين دادي دوزو ايدي. او باغدارليقلا ياناشي اکينچيليکده ائديردي. شاعير اولاراق عدليه وکيلي ايدي. بونلار ايله بئله، ادبي تدقيقات، فلکلور ماترياللاريني توپلاماق و ... اونون باشيني آرتيق قالاباليق ائلهميشدي. بونلارين هاميسيندان دا اونون تکجه بير مقصدي واريدي.
او مقصد اونون باشيندا اولان سئوداني حياتا کئچيرمه، يعني ديل و ادبياتيميزين هئچ اولماسا بير قولونو اوزه چيخارماق ايدي. او بو يولدا مالينيدا قويموشدور، جانينيدا.
بونا گورهده او ايراننين ان چوخ محاکيمه سووان دورد بئش وکيلينين بيريايديسه، اونا تورک دونياسيندا شوهرت قازانديران اوز مدنيتي اوغرونداکي چاليشمالاريدي.
اوز ديدييينه گوره او سکيز ياشيندا، کند محکمهسينده اوخودوغو واختدان شئعر سويلهمهيه باشلاميشدير. تورکجه، فارسجا، عربجه و اينگيليزجهني بيلرکن، يازديغي اثرلر آرتيق تورکجه و فارسجا اولموشدور. تورکجه يازديغي شئعر و مقالهلرين بير حيصهسي تئهراندا چيخان وارليق درگيسي و سايير نشرياتدا چاپ اولموشدور. فارسجا اولان ساتيريک شئعرلريندنده ايسلامي اينقيلابيميزين ايلک ايلينده 152 صحيفهليک «نيفله» آدلي بير مجموعه چاپ ائتديرميشدير. هابئله بير سيرا ساتيريک شئعرلريده اورتا مکتبده اوخودوغو چاغلار «آق کمال» و «نيفله» ايمضاسيله گوندهليکلرده چيخميشدير.
اونون چاپ و نشر اولموش اثرلريندن بيريده «اينقيلاب» کيتابيدير. رحمتليک علي کمالي اينقيلابين غلبه چالماسي اوغروندا وار گوجو ايله ايشتيراک ائدهرک، خالق کوتلهلري طرفيندن وئريلن مختليف ديللردهکي شعارلار، اعلانلار، اينقيلابا عاييد اولان خبرلر، شئعرلر شرقيلر، حماسي حاديثهلر و ساييرهدن توپلاديغيني اينقيلاب آدلي کيتابيندا 1358-جي ايله ايران خالقلارينا ائتحاف ائتدي.
اونون شئعر و ادبياتا نهقدر وورغون اولدوغو بارهده بند امير کندينده شئعر اوخويان درويشين حيکايهسي ان ياخشي بير اورنکدير.
او قولاغينا دين سوزلري ديقتله دينلهيير، آغير يونگول ائديردي. «تيليم خان» آدلي شاعيردن ديللر ازبري اولان شئعرلر اوخوندوقجا علي کماليده آرتيق ماراق دوغوروردو. او درويشين شئعرين سئويب، ياريم باتمان يارمايا آلديغي کيمي، تيليم خاندان اوخونان شئعرلريده هر زحمت و چتينليکله اولورسا يازماغا، اؤيرنمهيه چاليشيردي. گونو گوندن تيليم خانين کيم اولدوغونو بيلمهيه، هابئله اثرلريني توپلاماغا يونهليردي. نهايت بير مدت آختاريشلاردان سونرا، اونو اونون ساوا ايله همدان آراسينداکي مزلقان بولگهسينين «مرهغئي» کندينده ياشاديغي و تخمينن 1205 ه.ش ايلده او کندده وفات ائتديييني بيلدي.
کمالي او کنده گئدير، شاعيرين نوه نتيجهلريني تاپير؛ اونون اونون اثرلريني توپلاماغا، اونلاريندا يارديملاريندان فايدالانير؛ آنجاق اثرلرين داها آرتيق اولدوغونو دويان کمالي بونلارادا راضي اولمايير، بلکه «تيليم خانين شئعرلرين توپلاييرام» دئيه؛ همدان، قوم، خلجيستان، اراک، ملايير و سايير يئرلري کند به کند، اوبا اوبا، اويماق اويماق دولانا دولانا گئدير «قشقايي» ائللرينه چاتير. شيراز اولکهسينده ياشايان تورک ائللريني بير بير دولانير. «کيرمان» ايالتينده ياشان تورک ديللي «افشار» طايفالاريني تاپير. ايصفاهان هندهورينده تورک ديللي خالقلارا باش وورور؛ هر ماحالدا الينه کئچن ماترياللاري توپلايير.
بو آختاريشلار بير ايل ايکي ايل يوخ، اوتوز ايلدن آرتيق داوام ائدير؛ نتيجهده تکجه تيليم خان يوخ، اونلارجا شاعيرين ايتيب باتماقدا اولان شاعيرلريني و فلکلوريک اثرلر توپلاماغا موفق اولور. اولان بير سيراسين آغيزلاردان توپلايير، بعضيسينيده ال يازمالاردا، توکوب داغيلماقدا اولان اسکي بياضلاردا تاپير. بياضلارين بعضيسي اوخوناقلي اولسادا، بير چوخو قارما قاريشيق، اوخونماسي چتين اولان يازيلاردير. اونلارين بير سيراسيني قارشيليقسيز الده ائده بيلميشسهده، چوخونا آغير پوللار وئرمهيه مجبور اولموشدور. هابئله آيري آداملارا پول، ماشين وئريب، ادبي ماترياللاري توپلاماغا گوندرمهسيده آز اولماميشدي. باشدا تيليم خان اولاراق ادبي اثرلر توپلاماق اوچون باش ووردوغو کند و شهرلرين آدلاري او قدر چوخدور کي، اونلاري بير کيتاب کيمي چاپ و نشر ائتمک اولار.
توپلانميش اثرلرين چوخو اورتا ايران تورکلري و نئچهسي ايسه «قاشقاي»لارا عاييددير. فلکلوريک اثرلرين ديلي تورکجهدير. شئعر مجموعهلرين چوخو تورکجه، بعضيسي ايسه فارسجا، کيچيک بير اثرده عربجهدير.
اثرلرين اوخوماسي و کوچورمهسينين نه قدر چتين اولدوغونا باخماياراق، کمالي تيليم خاندان باشقا نئچه آيري شاعيرين اثرينيده کوچوردوکدن سونرا، عرب اليفباسيندا «نستعليق» خطيايله چوخ گوزهل يازديريب، حاضيرلاميشدير.
بو چاليشقان اديب و تدقيقاتچينين بو قدر ايشلريني آلقيشلايان بير اولسايدي، قينايان، آتماجالي آتماجاليسوزلرله اوشنديرن، قاباقينا داش آتان مين اولموشدور. اونو باشا دوشموين چوخلاريدا اليندن توتماديقي، او ياندا قالسين، آياقينداندا ياپيشميشديلار. بويوک اورهکلي، درين دوشونجهلي، کمالي بونلارا باخماياراق، اوز يولونو داوام ائديردي.
او، اوز زنگين ديل ادبيات، گئنيش مدنيتينه اوزاقلاشميش و ياديرغاميش ديلداشلاريني هر يئرده تاپيرديسا، اونلار ايله دانيشيب، آييقليق وئريردي. علي کمالي علمي ادبي ايشلريندن آزدا اولسا، اورنک وئرمکلر اوچون، کئچن سون ايللرده شاعيرلريميز و اونيوئرسيتهلرده اوخويان اؤيرنجيلريميز طرفيندن مختليف يئرلرده کئچيريلن ادبي مجليسلرده ايشتيراک ائدهرک، چوخوندادا علمي، ادبي، تاريخي چيخيشلر ائديردي.
او 1371 و 1372-جي ه.ش ايللرده مدنيتيميز اوغروندا چاليشان «اوستاد شهريار درنگي»نين امکداشليق ايله نئچه يوز نفر عاليم، شاعير، يازيچي و تدقيقاتچيني آتا بابا يوردو ساوا ماحالينا و اوجا داغلارين آراسيندا يئرلهشن «مرهغئي» کندينده تيليم خانين مزارينين زيارتينه آپارميشدي. بو سفرلرين هر بيرينده ايکي گونلوک علمي ادبي قورولتاي کئچيريلهرک، قوناقلار اونون ادبي فلکلوريک ماترياللار توپلاديغي يئرلرين بعضيسي ايله تانيش اولموشلار. هابئله قوناقلار بند امير کندينده «تيليم خان سککيسي» آدلانديرديغي يئري ياخيندان گوردولر. او نئچه ايل بوندان قاباق پول ايله آليب، ميليونلارجا خرج ائدهرک، «لوکتينگهسي[2]» آدلي بير داغين اتگينده بويوک بير يئري، هامارلاييب، دوزنليگه چئويرميشدير. او يئرده بير مدنيت مرکزي، اورايا اويغون اولان سارايلار تيکهجيدي.
رحمتليک کمالي قوناقلارا سوز وئرميشدي، لوکتنگهسينين زيروهسينده تيليم خانين هئيکليني يوندوراجاق، و مرهغئي کندينده اونا لاييق عابيده تيکديرهجکدير.
او تئهراندا چيخان «وارليق» درگيسينين يازارلار هئيتينين عضوو اولموش و بو درگي ايک چيخديغي ايللرده هر ساييندان 200 نوسخه اوز پول ايله آليب، اونلاري قارشيليقسيز اولاراق، خالقا پايلاييردي. بئلهليکله درگيني خالقا تانيتديرير، درگييه ايسه آزدا اولسا، يارديم ائديردي.
توپلاديغي اثرلر
کمالی اولجه تیلیم خان اثرلرینی توپلاماق قصدینده اولسایدیدا، او اثرلرله یاناشی همن دفترلرده تورکمن ماحمود، خسته قاسیم، آشیق رضهلی و ساییرهنین اثرلرینیده اله کئچیرمیشدیر. بونا گؤرهده اؤز فعالیت ساحهسینی داهادا گئنیشلندیریب، چوخلو ایتیب باتماقدا اولان اثرلری توپلاماقا باشلادی و بو اثرلرین سایینی 110 عنوان حدودونا چاتدیردی. اونلارین نئچهسی ناقیص یادا توپلانمالی ماتریاللاری هله موکمل توپلانمامیشدیر. تخمیمنا یوز اثر تکمیل اولموش و یا بیر یئره چاتمیشدیر کی، اونو بیر کیتاب کیمی علم و ادبیات علمینه تقدیم ائتمک اولا.
توپلانمیش اثرلرین تخمینا قیرخی شیفاهی خالق ادبیاتینا عاییددیر. اونلارین ایچینده «آتالار سؤزو»، «تاپماجالار»، «ییرلار» (بایاتیلار) و «سؤلچکلر» (ناغیللار) مجموعهلری واردیر. آتالار سؤزو، ییرلار، تاپماجلار و سؤلچکلر بعضیسی آذربایجاندا اولان نمونهلرایله اوخشار و اورتاق اولورسادا، بیر چوخودا اونلار ایله فرقلیدیرلر.
هابئله اوتوزدان آرتیق آشیق داستانلارینین بعضیسی محض اورتا ایران تورکلرینه عایید اولاراق، بعضیسینین عنوانی ایله آذربایجان، تورکمنلر و ... آشیق داستانلاری وارسادا، بو عنوان بیرلیگی اثرلرین عین اولدوغو آنلامیندا دئییلدیر. دئملی بونلاردا اورتا ایران تورکلری واریانتلاری و شیفاهی خالق ادبیاتیمیزین باشقا بیر قولو کیمی میدانا چیخیلار.
آشیق دستانلارینین ایکی کیچیک توپلوسونو رحمتلیک کمالی اؤزو تنظیم ائتمیشدی. 19 عنوانینی ایسه سون واختلار «حسین م. گونئیلی» کاستلر و مختلیف ال یازمالاریندان کؤچوروب تنظیم ائتمکدن سونرا کمالینین منشیسی خانیم «حبیبه مهدیپناه» تایپ ائتمیشدیر. قالان عنوانلاریندا بیر سیراسی تنظیم ائدیلمک قابلیتینه مالیک اولاراق، بیر سیراسی ایسه ناقیصدیرلر.
آشیق دستانلارینی توپلاماقدا «ملاییرلی آشیق عابباس»، «آشیق اکبر» و باشقا بیر آشیق، هابئله یاخین کئچمیشده وفات ائدن «افشار» آدلی بیر شاعر و بو گونه کیمی اؤیرهنه بیلمهدیگیم باشقا شخصلر اونونلا سیخ امکداشلیق ائتمیشلر.
مرحوم کمالنین فیکری بو ایدی کی هر دستانا یازیلاجاق «اؤن سؤز»ده او دستانی سویلهین، یازان، ترتیب ائدن و باشقا چالیشانلارین امکلری قید اولوناراق هاممیسیندان قدیردانلیق اولسون.
بیز بوردا اونون توپلادیقی اثرلرین حاضیرلانمیش سیاهیسینی زنگین معنوی ثروتیمیزین قورونماسی اوغروندا چالیشان سایغیلی عالیملریمیز و علم عالمینه تانیدیریق:
1- شاه ایسماعیل
2- ماحمود ایلا نیگار
3- آشیق غریب– شاه صنم
4- عابباس- گولگز
5- کلبی– حوریزاد
6- معصوم– افروز
7- خان عسگر– محبوب
8- همراه– سروناز، ساناز
9- طاهار میرزا – زهره
10- محمد– پری
11-اسلی– کرم
12-بهرام– گول اندام
13-سیدی– پری
14-صیاد– سادات
15-فرهاد– گولشاد
16-فرشاد– گولشاد
17-قوربانی– پری
18-نجف– ماه جمال
19-ورقه– گولشن
20-وانلی گؤیچک
21-حسرت
22-اسعد نیظام
23-ولی اوغلو
24-سلیم– شمسی
25-سیامک– سوسن
26-شیرین– بیرچک
27-بهمن– کوچیک
28-لیلی– مجنون
29-حئییف سنه ممد حسن خان
30-خسرو– صنم
31-فغفور بی
32-اسد بی
33-کور اوغلو
34-قره چای
35-تاپماجالار
36-آتالار سؤزلری
37-ییرلار (بایاتیلار)
38-سؤلچکلر (ناغیللار)
39-توتو قوشو
40-گرگرلی ممد
آشاقیداکی گؤستردیگیمیز سیاهی ایله کمالینینتوپلادیقی اثرلرین یازارلارینین آدینی و یا اثرلرین اؤز عنوانلارینی ایچینه آلماقدادیر. اثرلرین تخمینا ایگیرمی عنوانی عرب الیفباسیندا نستعلیق خطی ایله یازیلیب حاضیرلانمیش، قالانینیندا بیر سیراسی ترتیبه سالینمیش، بعضیلری هلهده ایشلنمهمیشلر.
ترتیب ائدیلمیش اثرلرین ان گؤزلی تیلیم خانین دیوانی، ان حجملیسی اکبر خان رزاقینین ایکی دیلده بئش جیلدلیک دیوانیدیر. تیلیم خان دیوانینی توپلاماقدا، تیلیم خان هم یئرلیسی اولان « حاجی جعفر اوغلو غفاری»، رحکتلیک اکبر خان رزاقی، حاضیرلاماسیندا ایسه «پروفسور غلامحسین بَیدیلی»، «دوقتور محمد تقی زهتابی»، «اسماعیل هادی»، «حسین م. گونئیلی» و بلکهده هله اؤیرهنه بیلمهدیگیمیز باشقا عالیملر و ادبیات سئورلر کمالییه یاردیم ائتمیشدیلر.
یوخاریدا ایشاره ائدیگیمیز اثرلرین سیاههسی بونلاردیر:
1- تیلیم خان
2- تورکمن – ماحمود
3- اکبر خان رزاقی
4- میرزا محمد علی مداح
5- داوری
6- درگزینلی موللا احمد
7- آغداشلی مهدی رفیعی
8- سنگکلی آشیق رضهعلی
9- سید احمد تفریشی «کوثر»
10-فانی
11-بند امیرلی شیخ محمد حسن
12-عابباسعلی یقینی
13-آغداشلی مذنب[3]
14-مهدی
15-شیخ حسن محترمی
16-قاراقانلی غیبعلی
17-مأذون قاشقایلی
18-بایدار اوغلی
19-قاشقایلی یوسف خسرو
20-آلماس
21-عندلیب
22-خاکی
23-ساوهلی ذاکر
24-ریضا
25-قدسی خلج
26-علیرضا
27-علی اکبر قدسی
28-بهییم
29-ساوهلی شهاب
30-پناهی
31-صانعی
32-غلامحسین هریانی
33-فرخنده
34-مخلص
35-عاصی
36-آسیم
37-سمندر
38-نوبرانلی ذلیل
39-محسن محمد حسینی
40-محمد محسن محمدی
41-شیدا
42-قزوینلی فقیر
43-حسن
44-مهدی خان کوردآبادی
45-نجفی (آغداشلی)
46-تورکمن فتاح
47-میرزا محمد خوشنویس
48-ماحمود باقری
49-کاظیم
50-آغداشلی نجار
51-ایسمهلی تورک
52-افشار
53-حسین تورکی
54-ایفتیخاریان
55-غرق آبادلی شوقی
56-شیخ مهدی منتظر
57-میرزا نصرالله ادیب
58-سالار ناصر
59-خسته قاسیم
60-سهاب السعادت
61-تعزیه خوانلیق
62-بیچاقچی ائلی
63-الویر
64-ساوه و توابع
65-گلچین
66-تورکها و سفرها
67-داغیناق تورکلرین آثار و نیشانهلری
68-مسکین حسین، قاشقایی سهراب، حسین بی بیات، علی شهلو، مسیح، قول اروج، رحیم بی عبدالرحمانی. یوخاریدا آدی چئکیلن شاعیرلردن بیر شعر توپلوسو.
تاسف کی، کمالی، بو اثرلری چاپ و نشر ائتمکله 35 ایلدن آرتیق چئکدیگی زحمتلری آغریسینی و یورقونلوغو جانیندان چیخارا بیلمهدی.
او بو آغیر یوکو بوتون قلم اهلینی چیگنینه قویوب گئددی. او نئچه ایللر ایدی کی اورک آغیریسی ایله یاخالاشیردی. نهایت 11/5/1375، 1996-جی ایلین «آگوست» آیینین ایلک گئجهسی 52 ایل ائلینین، دیلینین، ادبیات و مدنیتینین سئوگیسی ایله چیرپینان اورهگی دایانیب دوردو. اونون عومرو اوزون سورمهدییسه ادبیات تاریخیمیزده ایتیب– باتمایان ایزلر قویوب گئتدی. ندنسه جوما آخشامی گونو اونون اؤلوموندن اون ایکی ساعات سونرایا کیمی بو آجی خبر ادبیاتچیلاریمیزین هئچ بیرینه چاتمامیشدیرسا، او گون آخشام چاغی بو خبر سرعتله یاییلدیغی ایچین صاباح اونو تشییع ائتمهگه چوخ اوزاق شهرلردن گلن شاعیر و اینجه صنعت خادیملریمیزین سایی آز دئییلیب. او تهرانین «بهشت زهرا» قبریستانیندا 32 ایکینجی پارچادا (قطعهده) تورپاقا تاپشیریلمیشسادا، آدی مدنیت تاریخیمیزدن، همده اورکلریمیزدن سیلینمییهجکدی.
بیز اولو کمالینین روحونا شادلیق، قارداشلارینا، باجیلارینا، ایکی اوغلونا، قادینینا و بوتون قوهوملارینا ساغلیق آرزیلاییراق اونلاردان ایستییریک کی، کمالینین توپلادیقی اثرلری چاپ و نشرینده وار گوجلری ایله چالیشسینلار.
8/7/1375
29/9/1996
حسین م. گونئیلی
--------------------------------------------------------------------------------
[1] - آذربایجاننین بویوک آدلیم شاعیرلریندن
Luktingəsi -[2]
[3]- Mozneb
قایناق:قاراقان


text:
علی یارلا دوشان اوشاقلار اوچون گؤزل بیر تورکو ناغیل بیری واریدی، بیری یوخیدی، بیر کندلی (کتدی) واریدی. بو کندلینین بیرجه پارچا بوستان یئری واریدی. کندلی بو یئرده قووون اکمیشدی. واخت گلدی، وعده چاتدی، قووونلار یئتیشدی. بوستان چوخ یاخشی محصول گتیرمیشدی. قووونلار شکر کیمی شیرین ایدی. قووونلارین ایچینده بیر ساری قووون واریدی کی، عطری یئتمیش آغاجلیقدان آدامین هوشونو آپاریردی. کندلی بو …ادامه نوشته »
اسکندر نامه
اسکندر نامه (یئددی جیلد تمام) اما راویان اخبار بیله روایت ایدوبلر که اسکندر ذوالقرنین حد بلوغه یتشدی کشالپق خیالی باشینا دوشوب اوز اوزینه خیال ایلدی اگر ایران ملکنه فاتح اولام ایله بولم، دورتدن بیر قسمت ال تاپا بیلم بو خیالیله لشگری جمع ایدوب ایرانه طرف رهسپار اولدو. ایرانین سولطانی دارابه گتیردیلر که عنقریبا اسکندرین قوشونی پایتخت ایرانه یتشر، دارابین ایله …ادامه نوشته »
چیل مادیان (تورکو ناغیل)
چیل مادیان (تورکو ناغیل) بیری واریدی، بیری یوخیدی، گؤیون آلتیندا، یئرین اوستونده بیر شاه اوغلو واریدی. بو شاه اوغلونون بیر گؤی آتی واریدی. شاه اوغلو هر گون آتینی مینر، میدانا چیخیب شهرین بوتون یاخشی آت میننلرینی چاغیراردی. آتلیلار ییغیلاردیلار. شاه اوغلو آتلیلارلا جیدیرا چیخاردی. جیدیردا شاه اوغلونون گؤی آتی بوتون آتلیلاری گئچردی. شاه اوغلونون بیرده گؤیچک بیر باجیسی واریدی. شرط …ادامه نوشته »
قاچاق نبی (داستان ترکی)
قاچاخ نبي نبي تخمينينا 1233 هجري شمسي ايلده قوبادلي ماحالينين آشاغا موللو كندينده آنادان اولموشدور. اونون آتاسي علي كيشي چوخ يوخسول بير آداميميش. بو آدام بگلرين قولچوماقلارين يئرلرينده ايشله ييب بئش باش كولفتيني چتينليگنن دولانديرارميش. علي كيشي اوقدر بورجلوايدي كي ايل باشينا سلمين ده وئره بيلميردي. علي كيشي گئجه ده ياتميرد، بگلره هامپالارا اودون ياريردي، شئي داشييردي، آزجا مزد آليپ …ادامه نوشته »
تورکو ناغیل – تیق تیق خانیم
تیق تیق خانیم بیر گون واریدی بیر گون یوخیدی آللاهدان سونرا هئچ کیم یوخیدی. بیر بالاجا بؤجک (حشره) دونیایا تازا گؤز آچمیشدی. تکجه دولانیردی. یولدا بیر جوت بادام قابیغینی اؤزونه باشماق ائدیب گولدن اؤزونه بیر دامن دوزلدیر. سونرا دوشور چؤللری گزمیه: سورمه چکدیم گؤزومه دوشدوم چؤلون دوزونه دوست گزیرم اؤزومه دوست گل هارداسان تئز گل هارداسان… یول اوستونده بیر قویون …ادامه نوشته »
امیر ارسلان ترکی (رومی)
امیر ارسلان ترکی (رومی) ایخطار: دئییرلر بو داستانی سونا کیمین اوخوسان بیر بدبخت حادیثه اوز وئرر. هر ائوده بو داستانی سونا کیمی اوخونسا او ائو خراب اولار. حورمتلی تدقیقاتچی زنجانلی سید حیدر بیات ین دئدیینه گوره کئچمیشلرده سونا کیمی اوخونماسین دئیه بو داستانی کیتابی نین سون صحیفه لرینی قوپاردارمیشلار. بو داستان « امیر ارسلان ترکی » آدی ایله آذربایجان معارف …ادامه نوشته »


text:
حضرت علی اکبر (ع) در ادبیات مرثیه ای ترکی نیز جایگاه منحصر به فردی دارد اصولا" اکثر نوحه های ترکی عاشورایی به محوریت امام حسین(ع) و حضرت ابوالفضل(ع) و حضرت علیاکبر(ع) می باشد که ادبیات هر کدام متفاوت بوده و مشخصات خود را دارا می باشد.
سروده های مربوط به امام دارای جنبه های کلی و رهبری و هدایت و قبول امتحان الهی و قربانی شدن خود و یارانش در راه خداست و البته که از جنبه حماسی هم خالی نمی باشد. کلا" جنبه حماسی در اکثر اشعار نمود دارد.
نوحه های حضرت ابوالفضل(ع) چنانچه قبلا" نیز گفته شده است مملو از حماسه و غیرت و جنگاوری و اطاعت محض از امام می باشد. و البته که نقش سقایی حضرتش نیز نمود برجسته ای یافته است.
نوحه ها و اشعار مربوط به حضرت علیاکبر(ع) دارای بار عاطفی و زیبایی چشمگیری است بطوری که در اکثر سروده های مربوط، به وضوح دیده می شود و البته که در بعضی اشعار نیز جنبه حماسی صرف نیز دیده می شود. و اشبه بودنش به حضرت رسول(ص) نیز یکی از موضوعات مورد اشاره این اشعار است.و در کل این اشعار از نظر زیباشناسی نیز دارای ارزش فراوانی می باشند.
سروده زیبای مرحوم منزوی اردبیلی با عنوان اکبره باخ-اکبره باخ را می توان یک نمونه کامل از نوحه و سروده های عاشورایی مربوط به حضرت علیاکبر(ع) در ادبیات مرثیه ترکی به حساب آورد این سروده گرانقدر که در وزنی متفاوت و سنگین [من از اوزان عروضی چیزی نمی دانم] گفته شده است. با اجرای بی نظیر استاد بزرگ مداحی ترکی حاج سلیم مؤذن زاده اردبیلی به یکی از آثار ماندگار عاشورایی جهان تشیع تبدیل شده است و سبک و روش جدیدی را در مداحی و مرثیه سرایی ترکی گشوده است. [واقعا" شعر منزوی و اجرای حاج سلیم مؤذن کاملترین مداحی می باشد و چه مبارک که این دو سالیان سال همکاری کردند افسوس که منزوی از این جهان کوچ کرد.]
در ادامه چند نوحه از شاعران مرثیه سرای که درباره حضرت علیاکبر(ع) می باشد را برایتان خواهم آورد. و جهت گوش دادن و دانلود کردن قسمتهایی از مرثیه اکبره باخ-اکبره باخ می توانید به پست دانلود اوْخشاما، شاخسئی و نوحه وبلاگ مراجعه نمایید.(التماس دعا)
نوحه اول از دلریش:
دلریش شاعر مرثیه سرای اردبیلی که در سرودن نوحه برای قهرمانان کربلا ید طولانی دارد.
ائی بۇ غریبی سسلییهن، ایمداده گلدیم آچ گؤزۆن
قان ایچره یاتما نازیلهن، شهزاده گلدیم آچ گؤزۆن
بیر-بیر کؤمهکلهر گئتدیلهر، قالمادێ کیمسه داد-ی-رس
ائیلهر سنین گوفتاریوه، بۇ موْرغ-گؤگلۇم چوْخ هوهس
قوْیدۇن گؤزۆ یاشلێ منی، ورئ بۇ سسیمه بارێ سس
ائی ظۆلم الیله دوْغرانان، فریاده گلدیم آچ گؤزۆن
وصلوندان ائتدیلهر منی، بۇ اهل-ی-کین محروم اوْغۇل
قان آغلاسام واردێر یئری، من بیکهس-وْ-محروم اوْغۇل
هانسێ جوانی سن کیمی اؤلدۆردیلهر مظلوم اوْغۇل؟
بۇ نوْعی وئرمیب کیمسه جان، دونیاده گلدیم آچ گؤزۆن
بۇ قدر زحمهتلهن اوْغۇل، ایستی قۇم اۆسته ائتمه خواب
آرتار یارانێن سوزئشی، هر زخمه دۆشسه آفیتاب
توْادۇ اوْ شیرین دیللهرین، گل نۆطقه بیردهم وئر جواب
هر چند زخمین گلمیری، تئعداده گلدیم آچ گؤزۆن
باتسێن گرهک اهل-ی-حرهم، یئکسهر قارایا آغلاسێن
وئرسین آنانلا عممهلهر، صدا-صدایه آغلاسێن
«لیلا» اؤلۆنجه روز-وْ-شب، بۇ ماجرایه آغلاسێن
تۆش اوْلمۇسان بیر سنگدیل، جلاده گلدیم آچ گؤزۆن
آرامێدێ صوْبح-وْ-مساء، سنلهن «علی» قلب-ی-حزین
تؤکدۆ سیتهمله قانێوێ، قوْم-ی-جفارکار؛ اهل-ی-کین
قوْیدۇن بئله تنها منی، گئتدین اؤزۆن ائی مه جبین
یوْخدۇر یئتهن ایمداده بۇ، صحراده گلدیم آچ گؤزۆن
باشێن یاراسێ بنزیری، زخم-ی-شه-ی-مردانیمه
هر اوْخ دگیبدیر سینهوه، دگمیش دیل-ی-سوزانیمه
ائیلهرلــهر آخهر سن کیمی، غلطان منی اؤز قانێمه
قاتیللهریم صف-صف دۇرۇب، آماده گلدیم آچ گؤزۆن
سندهن سوْرا قوْیماز منی، آسۇده بۇ اهل-ی-سیتهم
جور-وْ-جفاسین آرتێرێر، ساعهت به ساعهت؛ دم به دم
تئشنه کسهرلهر باشێمێ، باشسێز قالار اهل-ی-حرهم
باشێم گئچهر هم نئیزه-وْ-فۇلاده گلدیم آچ گؤزۆن
گۆل جیسمین اوْلدۇ ناوهک-ی-پئیکانه بۇ نوْعی نیشان
گاهێ وۇرۇبلار تیغ-ی-کین، گه خنجهر-وْ-تیغ-وْ-سنان
آهۇی-ی-زخم خوْرده تک، صئید اوْلدۇن ائئ تازه جوان
صئید اوْلمایان چوْخ زخمسیز، صیاده گلدیم آچ گؤزۆن
قێللام نظاره جیسمیوه، بیر جای-ی-بوسه یوْخ منه
بسکی وۇرۇب اهل-ی-جفا، ای سرو-ی-قد؛ یاره سنه
اوْلمۇش سراپا قامهتێن، زخمیله روْزهن-روْزهنه
یۆز وئردی یۆز غم بۇ دیل-ی-ناشاده گلدیم آچ گؤزۆن
زۆلفۆن تئلینده قطرئی-ی-آلقان، دۇرۇب مرجان کیمی
سینهنده صف-صف ناوهک-ی-پئیکانیلهر موْژقان کیمی
یاره نئجه یاره آچێب، گؤز لالهی-ی-نوْعمان کیمی
بنزهر قدین بیر سرنیگون، شیمشاده گلدیم آچ گؤزۆن
کرب-وْ-بلا ده یا حۆسئین، سوْلدۇ سیتهمله گۆللـهرین
دۆشدۆ جفای خاریدهن، دیلدهن هامێ بۆلبۆللـهرین
«دیلریش» دئییر بۇ نوؤحهنی، یاده سالێر نیسگیللهرین
ائی بۇ غریبی سسلییهن، ایمداده گلدیم آچ گؤزۆن
«علیاکبر»(ع) عایید ذاکیر دهن بیر نؤوحه:
یارالانمێشام عوْقابێم، ساخلاما ایاق آماندێر
تئز یئتیر منی آتاما یاندێ دیل-دوْداق آماندێر
دوْرهمی آلێبلا لئشگهر قتلیمه چکیبله خنجهر
خئیمهده گلیب فغانه گؤزلهری یوْلۇمۇ مادهر
یوْخدۇ بیر گلهن هرایه نوْ جوانهم، اؤلدۆرۆرلهر
گؤر نئجه بۇ قوْم-ی-کافهر ائیلهییب نیفاق آماندێر
قالدێ بۇ اۆرهکده حسرهت یئتمهدیم جهاندا کامه
بۇ بلالی چؤلده عؤمرۆم آز قالێب یئته تمامه
قیل ترهححوْم ائیله تعجیل تئز منی یئتیر آتامه
خئیمه ایچره بیر دقیقه ساخلاسێن قوْناق آماندێر
پئیکهریمده چوْخدۇ یاره ایستی گۆن اؤزۆم لب عطشان
ائیلهمهزله بیر ترهححوْم اؤلدۆرۆرله قوْم-ی-عدوان
الده تیر-وْ-تیغ-وْ-خنجهر جیسمیمه وۇراللا هر یان
چۆن بۇلاردێلار ازهلدهن منبهع-ی-نیفاق آماندێر
افراد
دالۇندا ساخلاگێلان یێخما بۇ مقامه منی
چێخارت بۇ مهلهکهدهن، وئرمه اهل-ی-شامه منی
یارالێیام سۇسۇزام دۆسمۆشهم داخێ دیلدهن
دایانما گۆن قاباغێندا یئتیر خییامه منی
گؤزۆن تیکیب یوْلۇما اینتیظاریمی چکیری
یئتیر آماندێ اوْغۇلسۇز قالان آناما منی
لباسیمی بدنیمدهن باجێم سوْیۇندۇرسۇن
زی بسکی قان قوْرۇیۇب اینجیدیر بۇ جامه منی
دوْباره قانلێ گؤزیم بیر سکینهنی گؤرسین
اجهل گلیب یئتیرهن وقته تمامه منی
نؤوحهنین آردێ:
چۆن قێلێجلانێبدێ باشێم قانیله دوْلۇب عمامه
قان آخێبدێر ایسلادێبدێ اینجیدیر منی بۇ جامه
اؤلۆرهم توقف ائتمه تئز یئتیر منی آنامه
شبه-ی-مصطفییم آخهر اوْل منه بوْراق آماندێر
اوْل زماندا هوْشیار اووهل دوْرهمی آلێبدێ لئشگهر
قانیله دوْلان بۇ گؤزلهر شاه-ی-کم سیپاهی گؤزلهز
سسلهنهنده قتلیگههده هارداسان علی-وْ-اکبر؟
آختارێر منی، بابامه وئرگیلهن سوْراق آماندێر
قوْم-ی-دۇن وۇراردێ یاره سسلهنیردی بۇ دمادم
سۆرعهتیله خئیمهگاهه تئز یئتیر منی جوانم
بیلمیرهم اوْ وقته ویران اوْلمادێ ندهن بۇ عالهم
یۆز دۆتۆب دئدی عوْقابه یاندێ دیل-دوْداق آماندێر
ائی اوْ کس کی بۇ جهاندا گئیمیسهن لیباس-ی-فاخیر
باخ گئدهنده قبر ائوینه بیر قۇرۇ کفهندیر آخهر
ائیله جاری اشک-ی-چئشمین آغلا اوْل جوانه ذاکیر
ذیکر ائله نقهدری وارسان بۇ جهاندا ساغ آماندێر
«علیاکبر» نؤوحهسی ایمام حۆسئین (ع) دیلیندهن- شاعر:؟
سمت-ی-خئیمهگاه گلدی شاه-ی-کربلا دایاندێ
سسلهدی باجێ گل آغلا قانه اکبریم بوْباندێ
اکبریم باجێ جواندیر جیسمی لخته-لخته قاندیر
بیر زمان باجێ یئتیشدیم گؤردیم اکبری پریشان
آهو تک یارالێ دۆشمۆش جیسم-ی-پاکی قانه غلطان
ایستی گۆن بدهن یارالێ قانێ هر طرهف رواندیر
اکبریم باجێ جواندیر جیسمی لخته-لخته قاندیر
باشێنێ دیز اۆسته آلدێم حسرهتیله جان وئرهنده
دوْرهسین آلێبدێ دۆشمهن آهو تک دۆشۆب کمهنده
تاپشێرێب آناسێن اوْغلۇم باشێ اۆستینه گلهنده
اکبرین بۇ سؤزلهرینه قلبیم اوْد دۆتۆبدۆ یاندێ
اکبریم باجێ جواندیر جیسمی لخته-لخته قاندیر
گئتدی اکبریم الیمدهن روْنهقیم بۇ گۆن پوْزۇلدۇ
هم اوْغۇل برادهریمدهن اللــهریم باجێ اۆزۆلدۆ
قتلیگههده اوْخ یاراسێ جیسم-ی-پاکینه دۆزۆلدۆ
قالمێشام بۇ چؤلده یالقۇز اوْخشا آغلا بیر آماندێر
اکبریم باجێ جواندیر جیسمی لخته-لخته قاندیر
اهل-ی-بئیته سن خبهر وئر گلدی ناموْرادێم اکبر
اوْخشاسێنلا، آغلاسێنلا دوْغرانێبدێ جیسمی یئکسهر
ایذن وئر آناسێ گلسین بیلمیشهم یوْلۇنۇ گؤزلهر
اینتیظاریدهن قۇتارسێن آغلاسێن بۇ نوْجواندێر
اکبریم باجێ جواندیر جیسمی لخته-لخته قاندیر
یارهسی شوماره گلمهز چوْخ وۇرۇبلا تیر-وْ-خنجهر
جیسم-ی-پاکینه نه نوْعی قانیله وۇرۇبلا زیوهر
طاقهتیم گئدیبدی باجێ گؤر نئجه قددیم کماندیر
اکبریم باجێ جواندیر جیسمی لخته-لخته قاندیر
صفحهی-ی-جمالینه باخ خال-ی-هاشیمی دۆزۆلمۆش
هر طرهف میان-ی-خاله قانێ سۇ کیمی سۆزۆلمۆش
آهۇ تک یاتێب یارالێ آنادان الی اۆزۆلمۆش
آنایا اوْغۇل اؤلۆمۆ هامێ درد دهن یاماندێر
اکبریم باجێ جواندیر جیسمی لخته-لخته قاندیر
ایمام حۆسئین (ع) اوْغۇل باشێ اۆسته بئله دیله گلیر (علیاکبر نؤوحهسی)- شاعر: کهنموئی
جان وئرهن بۇ چؤلده عطشان، وای جاوان اؤلهن اوْغۇی وای
وای قتیل-ی-قوْم-ی-عدوان، وای جاوان اؤلهن اوْغۇی وای
مرگ علامهتین اوْ وقته، حیس ائدهردیم اؤز اؤزۆمده
تا سسین گلیب خییامه، تار اوْلۇب جاهان گؤزۆمده
قامهتیم بۆکۆلدۆ غمدهن، قۆوه قالمادێ دیزیمده
وئرد اوْلۇب دیلیمده هر آن، وای جاوان اؤلهن اوْغۇی وای
آچ گؤزۆن بابام شبیهی، تؤکمه چوْخ سیرئشک-ی-آلۇن
قان آخێر سالێر خۆسۆفه، ابر-ی-خۆنه مه جمالۇن
سسلهدین هرایه گلدیم، آرتماسێن غم-وْ-ملالۇن
ائئی منه عزیز عزیز جاندان، وای جاوان اؤلهن اوْغۇی وای
گرچه غملهریم شوماره، گلمهز ائی گؤزۆم ضییاسی
چوْخ منه مؤثر اوْلدۇ، باشێوین قێلیج یاراسێ
هئچ قوْجا آتا گؤرهنمهز، جان وئره جاوان بالاسێ
نئلهسین بۇ قدد-ی-چوْقان، وای جاوان اؤلهن اوْغۇی وای
خسته جیسمیله بۇ چؤلده، نار-ی-پوْرشراره دۆشدۆم
سن کیمی جاوان بالام دان، ظۆلم ایله کناره دۆشدۆم
تا گؤرۆب بۇ حالێ سنده، حال-ی-ایحتیضاره دۆشدۆم
دوْیمۇشام اوْدۇر جاهاندان، وای جاوان اؤلهن اوْغۇی وای
باشێوین قێلیج یاراسێ، گویا کی اوْلمایێب بس
کاری بیر یارا وۇرۇبدۇر، تا سنه یئتیبدی هر کس
سسلهرهم نقهدر علی دۇر، بس ندهندی وئرمیسهن سس
من اوْلۇم بۇ حاله قۇربان، وای جاوان اؤلهن اوْغۇی وای
تا یئتیب یانۇندا دۇردۇم، نعشیوه نیظاره سالدێم
درک ائدیب بۇ حالێ سنده، گۆل کیمی سوْلۇب سارالدێم
مین جفا ایله اوْغۇلسۇز، بۇ بلالی چؤلده قالدێم
سسلهرهم غمین-وْ-نالان، وای جاوان اؤلهن اوْغۇی وای
شام-ی-تیره تک غموندا، لئیل-ی-تار اوْلۇب گۆنۆزلهر
عیترهت-ی-پئیهمبهر آغلار، اشکیله دوْلۇبدۇ گؤزلهر
گؤز تیکیب یوْلا سکینه، خئیمهده یوْلۇوۇ گؤزلهر
مۆنتهظیردی دیده گیریان، وای جاوان اؤلهن اوْغۇی وای
هر نفهسده یارهلهردهن، قان آخێب گئدیب توانین
گۆن ائوینده [اؤنۆنده] قۇملار اۆسته، تئشنه لب چێخێبدێ جانین
نوْجاوان اوْغۇل اؤلۆمۆ، ائوینی یێخار آتانێن
حالهتی ائدهر پریشان، وای جاوان اؤلهن اوْغۇی وای
آچ گؤزۆن آتان دۇرۇبدۇر، باشێن اۆسته دیلشیکهسته
الی قوْلتۇغۇندا حئیران، دیل غمین-وْ-زار-وْ-خسته
گؤرۆرۆ سینهنده اوْخلار، دۆزۆلۆبدۆ دسته-دسته
قالێرێ بۇ حاله حئیران، وای جاوان اؤلهن اوْغۇی وای
آغلا کهنموئی سن ده، شئبه-ی-ختم-وْ-الانبیایه
آغلاماز گؤزۆن گلهنده، حشره موقئف-ی-جزایه
بیرده یاز آتا دیلیجه، خسته جان وئرهن بالایه
جان وئرهن بۇ چؤلده عطشان، وای جاوان اؤلهن اوْغۇی وای
علیاکبر مۆصیبهتینده:
بیر قدیم نؤوحه- بۇنۇ کئچمیش نسل ده چوْخ اوْخۇدۇرلار و افسۇسلار شاعیرین تانێیانمادێم:
دستوری وئر سالسێن باشا، لئیلا قارا معجهر باجێ
تاج-ی-شهادهت باشێنه، قوْیدۇ علیاکبر باجێ
جان آفهرین قارداشۇوا ائتمیشدی ارزان نئعمهتین
وئرمیشدی خوْش سیرهت اوْغۇل، یاخشێ بیلیردیم قییمهتین
من تربییهت وئردیم اوْنا، چکدی آناسێ چکدی زحمهتین
آلدێق نتیجه حمد اوْلا، گئیدی شهادهت خلعهتین
اوْلدۇ ذبیح-وْ-اللاهیدهن، ایثاری بالاتهر باجی
اوْن سکیز ایل زحمهت چکیب، گۆل بسلییه بیر باغیبان
ناگه همان زیبا گۆلۆ اوْراق ائده دست-ی-خزان
یاپراغلارێن یئردهن یێغێب، گۆل صاحیبی ائیلهر فغان
من باغیبان-ی-خسته دیل، گئتدی خزانه گۆلسیتان
دۆشدۆ صفادهن گۆلشهنیم، اوْلدۇ گۆلۆم پرپر باجێ
اوْلسۇن مؤثر عالهمه، بۇ آتهشین گوفتاریلهر
دشت-ی-بلاده موْتتهحئد، اوْلدۇ جینایهتکاریلهر
یێخدێ حۆسئینین یوسئفین، گوْرگان بد کئرداریلهر
نازوْک ووجودین دوْغرادێ، شمشیریلهن خونخواریلهر
حالێن سوْرۇشسا قێزلارێم، پیراههنین گؤستهر باجێ
صالیح اوْغۇلدان هر آتا مۆشکۆلدو چوْخ اۇلفهت کسه
مئیدانیده دۆتدۆم عزا، شخصا" اؤزۆم بۇ نوْ رسه
اؤپدۆم یۆزۆن سیلدیم گؤزۆن، غم یئتدی چرخ-ی-اطلهسه
سنده یۇباندۇن گلمهدین، وئردیم آناملا سس سسه
من آغلادێم گؤز یاشێمێ، سلدی اوْ غم پروهر باجێ
آلدێم دیز اۆسته باشێنێ، بۇ خوْش مقالیم دینمهدی
چوْخ ماییل ایدی صؤحبهته، صاحیب کمالیم دینمهدی
تیکدی گؤزۆن روْخساریمه، آرتدێ ملالیم دینمهدی
صیادیلهر یوْرمۇشدۇ چوْخ، زیبا غزالیم دینمهدی
نا گه یۇمۇلدۇ قان دوْلان، آهۇ باخێش گؤزلهر باجی
حاشا جاهاندا حشره تک، دۆشسۆن بئله بیر ایتیفاق
قێلسێن نیظاره پیر آتا، چالسێن جاوانی ال ایاق
اهل-ی-کسا یاس دۇتماغا، گلمیشدیلهر مندهن قاباق
روحین اوْلار پیشواز ائدیب، جیسمین سیزه گتدیم قوْناق
میهمانی پیشواز ائیلهسین، اؤولاد-ی-پئیغهمبهر باجێ
پوْزدۇ سیپئهرین گردیشی ایجلالیمی؛ ایجلاسیمی
سالدێ نفهسدهن کوفییان، بۇ طییئب-وْ-الانفاسیمی
اکبر اؤلۆب عمامهسیز قوْیما دایانسێن قاسێمی
کلثومی سن آرام ائله، من رام ائدیم عباسیمی
شیددهتله آغلێر اکبره، چۆن خاطیرین ایستهر باجێ
سن بیر وفالی عممهسن، چوْخ مئهریبان چوْخ با حیا
من داغدیده بیر آتا، اشکیم روان قلبیم یارا
قارداشۇن اوْغلۇ جان وئریب، سن اوْخشا من ائلیم نوا
سن اوْخشاسان سرمشق اوْلار، ایلهام آلار اهل-ی-عزا
یاددان چێخارتماز درددیمی ایللــهر بوْیۇ دونیا باجێ
نخجیرگه ده رسمیدیر، ائتسه تبانی اوْچۇلار
زیبا غزاله تنک اوْلار اطرافیدهن راه-ی-فرار
هر اوْچۇ فۆرصهت ائیلهسه، فوْرهن اوْنا بیر اوْخ وۇرار
معلۇم دیر دیلدهن دۆشهر، بۇ نحو ایله اوْلسا شیکار
بیلمهز اؤزۆن، آچماز گؤزۆن، آهۇی خوْش منظهر باجێ


text:
زلفو کیمی آیاغین قویماز اوپم نیگاریم
یوخدور اونون یانیندا بیر قیلجا اعتباریم
انصاف خوشدور ای اشک! آنجاق منی زبون ائت،
ها بؤیله محنت ایله کئچسینمی روزگاریم؟
بیلدی تمام عالم کیم دردمند عشقم
یارب هنوز حالیم بیلمزمی اولا یاریم
وصلیندن آیری نولا قانیم توکولسه گول- گول،
من گلبن خزانم، بو فصلدیر بهاریم
تصویر ائدن وجودوم یازمیش الیمده ساغر
رفع اولماغا بو صورت، یوخ الده اختیاریم
دور ایستهمن زمانی، مئی نشئهسین باشیمدان
تورپاق اولاندا یارب! دُرد مئی ائت غباریم
رسوالاریندان اول مه سانماز منی! فضولی!
دیوانه اولماییممی، دونیاده یوخمو عاریم؟
شاعر: ملامحمد فضولی


text:
آمئریکا بیرلشمیش شتاتلاری پرزیدنتی باراک اوباما شیکاگو شهرینده ویدا چیخیشی ائدیب.
آخار. آذ خبر وئریر کی، ۸ ایللیک حاکمیت دؤورونه نظر سالان اوباما اؤلکهنین بو مدتده اینکیشاف ائتدیینی دئییب.
تئز-تئز دموکراتییادان بحث ائدن آمئریکا پرزیدنتی اؤلکهده فرقلی ایرقلر آراسیندا موناسیبتلرین اوولکی ایللره نیسبتا بیر قدر دییشدیینی بیلدیریب.
خاریجی سیاستله باغلی چوخ آز دانیشان اوباما ندنسه بوتون دونیانین موذاکیره ائتدیی، دموکراتلارین ان چوخ تنقید اولوندوغو سورییا مؤوضوع سوندا بیر کلمه ده کسمهییب. اوباما یاخین شرقده یارانان پروبلملره ده توخونماییب.
او، یالنیز کوبا، ایران و اوسامه بن لادنین آدینی چکرک بو پروبلملرین حاکمیتی دؤورونده اؤز حلینی تاپدیغینی بیلدیریب.


text:
دونن تورکییه پارلامنتینده باش وئرهن ال به یاخا داوادا ج ح پ-چی میلت وکیللری آ ک پ-دن اولان میللت وکیلی محمد بالتانین آیاغینی دیشلهییبلر.
آخار. آذ خبر وئریر کی، بو بارده آ ک پ گروپونون رهبری مصطفی علی تاش معلومات وئریب. اونون سؤزلرینه گؤره، دیگر میللت وکیلی فاتیح شاهینین ایسه بورنو قیریلیب:
«ج ح پ-چی میللت وکیللر کورسونو توتدولار. میللت وکیلی فاتیح شاهینین بورنو قیریلیب، حاضردا عملیات اولونور. محمد بالتانین ایسه آیاغینی دیشلهییبلر. بیز پارلامنتده یالنیز میللت وکیللرینین اولدوغونو تخمین ائدیردیک. آنجاق میللت وکیللریندن باشقا بورادا مخلوقاتلار وار».


text:
معاصر روسییا فاکتیکی اولاراق قیزیل اوردا، پرزیدنت پوتین ایسه سونونجو خان کیمی قالماقدا داوام ائدیر.
آخار. آذ خبر وئریر کی، بونو اوکراینا مطبوعاتینا موصاحیبهسینده روسییالی پولیتولوق آندرئی پیونتکووسکی سؤیلهییب.
«بو گون روسییانین پارچلانماغا حاضرلانماسی ایله باغلی ایلک ایشارتیلار گؤرونور. اوزاق شرق و سیبیر فاکتیکی اولاراق آرتیق چینلیلرین کولونییاسیدیر. شیمالی قافقاز گویا روسییانیندیرمی؟ منه گؤره، روسییا اورادا محاربهنی اودوزوب و ایندی کادیرووا خراج اؤدییر. تاتاریستان پرزیدنتی ایکی هفته اول بیان ائتدی کی، «موسکوانی دویوزدورماغی دایاندیرین». روسییانین پارچالانماسینی آرتیق هئچ جوره ساخلاماق مومکون اولمایاجاق. پوتین سونونجو قیزیل اوردا خانیدیر. اونون اوکراینا و یاخین شرقدهکی بوتون اویونلاری بو پارچالانمانی تصدیق ائدیر»، – پولیتولو' بیلدیریب.


text:
حضرت زینب اوشاقلاێنێن نوحهسی- نوحه پسران جناب زینب-شاعر: کهنموئی
زینبین روح-وْ-روانی، ائی عزیز-ی-جانـی قارداش آل قبول ائیله باجۇندان، بۇ ایکی قۇربانێ قارداش
زینبین روح-وْ-روانی، ائی عزیز-ی-جانـی قارداش
آل قبول ائیله باجۇندان، بۇ ایکی قۇربانێ قارداش
قالمێسان یالقۇز بۇ چؤلده، ائی پنـاهسیزلار پناهـی
یوْخدۇ اۇممود-ی-نجاتۇن، عالهمین اۇمۇد-ی-گاهـی
اؤلدۆرۆب هانسێ رعیت، بیر گۆناهسیز پادیشاهـی
بۇ ایشین دونیاده هرگیز، اوْلمایێب ایمکانی قارداش
هر آنا ائتدی اؤز اوْغلـۇن، دینینـه قـۇربان بـۇ چـؤلـده
اوْلدۇ عوْرهتلهرده ظاهیر، پایهیئ ایمـان بـۇ چــؤلده
قطعه-قطعه دوْغرانێبدێر، وئردی اکبر جان بۇ چؤلـده
ائیلهدی مجنون آناسێ، بینـهوا لئیـلانـی قــارداش
تؤحفـه هـر چند اوْلسا جوزئی، کم بها اوْلسا عیاری
اوْلمـاســا لایێـق حـوضـورئ آستـان-ی-شهـرییــاری
کسب ائدهر شأن-وْ-شرافهت، آرتار عئزز-وْ-ائعتئباری
شــه رعیـتدهن آلانــدا، تـؤحفـهیـئ ارزانی قارداش
سعی ائدهر دونیاده اینسان، مقصهد-وْ-مقصوده چاتسێن
وای اوْ بدبخته کی ایستیـر، دینینـی دونیـایـه سـاتسێـن
ایستهر اوْغلانلار آناسێ، باشێـن عالـهمـده اۇجـالتسێن
نئیلیرهم سندهن سوْرا مـن، عیززهتـئ دونیانـی قـارداش
صفحهیئ روْخساره یازدێ، گؤزیاشێ سیررئ نهانی
سن کیمی قۇربانئ دینـه، زینبین قـۇربـانـدێ جـانـێ
بـۇ ایکـی طئفلـئ صغیـره، گلـدی آخــهرده گـۆمـانـی
عفو ائله یوْخدۇر، بیر آیری تؤحفهیئ شایانی قارداش
غۆنچهدهن تازه گۆل آچدێ، بیر خزان اوْلمۇش چمهنده
بۇ ایکی طئفل ائتدی ناله، سن کؤمهکلیک ایستییهنده
اؤزلـهری راضیـدی بـیشک، راضییــهم بــۇ امـره منــده
وار بـۇ ایصـرارین عـلاوه، اؤزگـه بی-ر عـونوانـی قارداش
شهر-ی-یثریبــدهن کنــاره، قافیلــه چێخمێشـدێ تـازه
گلـدی عبـدالـه بـۇیــۇردۇ، زینبـــا وئــــردیـــم ایـجــــازه
بـۇ ایکـی اوْغـلانـلارێمـــێ، وئــر فــدا میــرئ حئجــازه
اوْندا کی گؤردۆن کؤمهکسیز، تئشنه لب سولطانی قارداش
منده بیر قـۇربـان-ی-دینـهم، کـربـلا کـوه-ی-مینـادی
نئیلهییم دین وئرمهییبدیر، عوْرهته ایـذن-ی-جهـادی
چارهسیزلیکدهن دۇتۇب، اوْد زینبیـن یانــدێ نهـادی
شاهد-ی-عادیلدی بۇردا، دیدهیئ گیریانی قارداش
کربلانێن مکتهبینـده درس-ی-عئشقـی سنـدهن آلـلام
فصل-ی-صبری پس وئرهنده، حئیرهته دونیانی ساللام
صبره حئیرانـهم اؤزۆمــده، اؤلمــهرهم دونیــاده قالــلام
حنجهروندا من گـؤرن-ده، خنجـهر-ی-بوْررانـی قـارداش
بۇ حیات-ی-عارییهتـده، ائیلــهرم چــوْخ ایستیفـاده
شورئش-وْ-غوْغانێ ساللام، مجلیس-ی-ابنزیـاده
کوه-وْ-صحرانی دوْلاننام، دسـت بستـه، پـا پییـاده
ائیلهرهم روسوا جاهاندا، آل-ی-بوسئفیانی قارداش
کهنمـوئـی آختــارێـرسـان، گـر بـۇ دونیــاده سعــادهت
کسب-ی-تقوا ائیله سنده، اوْلـدۇ تقـوا اهلـی راحهت
بیر موسهلمان روز-وْ-شبده، ائیلهسه هر نه عیبادهت
اوْلماسا تقواسی قالماز، مذههب-وْ-ایمانـی قارداش


text:
آنا
آنا جان دنیانین آغریسین غمین
بوزار میش ساچوندا عیان گؤرموشم
سویوق آه چکنده ، اورکدن درین
دونیانی چولقایا طوفان گؤرموشم
دئییرم گوره سن هانکی طالعین
شومچا قایداسینین اوسته دوغولدون
یانیرام گؤره نده ، بو کولوب بئلین
آغ بیر گؤیرچین ، تک چنده بوغولدون
اوزیون قیر یشی ،زاماندان دئییل
آجی فلاکتدن، نشاندیر آنا
گؤزیون تور چکن ،چن دومان دئییل
آغلاما غدان گلن زیاندیر آنا
ایندیکی آنالار گونی چاتیبدیر
سنه جان تحفه سی وئر سمده آزدیر
قات قات اورگونده آرزی یاتیبدیر
چوروتدون عمریوی بیز لرین اوسته
مهربان گؤزیوه ، قوربانام آنا
سنه غلام اوللام اؤزوم پیوسته
مین یول باش ایره م ، سن تک انسانا
ناقابیل تحفه می ، قبول ائیله سن
قاریشقانین شاها نه یی وار وئره
ایسته سون گؤزومی ، هدیه وئریم من
اوگول قدملرین ،التدا سریئره
سنین قانادینلا ، اوچور «اولادین»
سنسیز بو دونیا دا ثروتی یوخدور
سنسیز بیر یتیمدیر آنا سوراغلی
آنا سیندان بؤیوک نعمتی یوخدور
Filed under: تورکی شعرلر Türkcə şeirlər Etiketlənmiş: | گوزل آنام,آنا,آنا شعری,آنالار,تورکی شعر


text:
دوداق دیمز شعر – بو شعری اوخویون دوداقلاریز دیمز بیربیرینه
گئدر جاهيل ليغين قوجاليق گلر
گئچن گونلريني سانار چات ها چات
ايستي يه سن سئير ائده سن داغلاري
يايلاقلارين يالقيز قالار چات ها چات
دوستي چاغيراندا گله هرايه
هاني ايستکلي لر گله هرايه
قيرخ سککيز يئتدي نه دير هرايه
قارقي يارسان قانات يانار چات ها چات
لئيسان آيي سئل لر گلر چايلارا
سنگ قالخارآخار گلر چايلارا
قشم آغلار دردي گلر چايلارا
يادگارلي سوزي قالار چات ها چات
یازان: آشيق قشم جعفري
Filed under: باشقا شاعیرلر,تورکی شعرلر Türkcə şeirlər Etiketlənmiş: | گوزل شعرلر,آذربایجان شعرلری,تورکی شعر,تورکجه شعرلر,دوداق دیمز


text:
تورکی شعرلر اوشاق لار اوچون الیفبا الیفبانی اؤیره ندیم تانی ییرام حرفلری هئچ الیمده ن قویمارام كیتاب ، قلم ، دفتری ایندی آنـا دیلیمده اوْ خویورام ، یازیرام كیتاب لاردان بیلك لر اؤیره نمه یه حاضیرام «بختیار وهابزاده» معللیم ای حورمتلی معللیم هر اوره كده یئرین وار هر كند ده هر شه هرده سنین مئیوه لرین وار اكدی یین آغاجلارین گولو چیچه یی سولماز دونیا دا سنین كیمی بارلی حیـات تاپیلماز «بختیار وهابزاده» اوشاق و بوز ده رسه گئدن بیر اوشاق چیخدی بوز اوسته قوچاق سوروشدو بیرده ن بیره دوشدو اوز اوسته یئره دور دو اوشاق نئیله دی بوزا بئله سؤیله دی : سن نه یامانسان آبوز آدام ییخانسان آبوز آز قالیب عؤمرون سنین یـاز گلـر آرتـار غمین اری ییب سویا دؤنرسن آخیب چایا گئده رسن «علی اكبر صابیر» یاغدی یاغیش نارین- نارین، اریتدی داغلارین قارین، گولون دردیك ایلك باهارین، سنین یئرین گؤرسنیردی. چیچكله كؤچدو،چیچك آچدی، قاتار- قاتاردورنااوچدو، یاسمنلرعطیرساچدی، سنین یئرین گؤرسه نیردی. سئیره چیخدی بوتون ائللر، جمع الموشدوقرنفیل لر، قوورائیله دیكجه نیسگیل لر، سنین یئرین گؤرسه نیردی. كؤك ائیله دی عاشیق سازین، آدین چكدی خان ایوازین، اوجالدیقجاسازآوازین، سنین یئرین گؤرسه نیردی. سؤزلرینده اوشاقلارین، گول اوزلوآل یاناقلارین، سیراسیندا قوناقلارین، سنین یئرین گؤرسه نیردی. پوزولوردو غصه،كدر، اوره ییمدن آخشام،سحر، دیرلدیكجه خاطیره لر، سنین یئرین گؤرسه نیردی. بایرام گونوشن حالیمدا، سئوینیردی ماحالیم دا، منیم شاعرخیالیمدا، سنین یئرین گؤرسنیردی. شهرك میرزا كؤنول سازی كؤنول سازی ، دیلله ننده تئل لر گولر، ساز دانشیار باهار فصلی ، طبیعته نفس گلر ، یاز دانیشار شادلیق اولار ،بوتون ائلده چوبان نئی یین ، چالار چؤلده محببت له ، دولان گؤلده اؤرده ك اوزه ر ، قاز دانیشار «ناصری» یم، سؤزوم حاق دیر سانكی یاشیل ، بیر یارپاق دیر ائلده قایدا ، بو سایاق دیر چوخ دوشونن ، آزدانیشار «علی ناصری» آذربایجان من بیر اوشاق ، سن بیر آنا او دور كی باغلی یام سانا هانسی سمته هانسی یانا هئی اوچام دا یووام سن سن ائلیم گولوم اوبام سن سن داغلاری نین باشی قاردیر آغ اؤرپه یین بولودلار دیر بؤیوك بیر كئچمیشین واردیر بیلینمه ییر یاشین سنین نه لر چكمیش باشین سنین سیرا داغلار گئن بره لر اوره ك آچان منظره لر جئیران قاچار جویور مه لر نه چوخدور اویلاغین سنین آرانین یایلاغین سنین. «صمد وروغون»
معاصیر ادبیاتمیزدان بیر شعر:
تورکی شعرلر اوشاق لار اوچون
الیفبا
الیفبانی اؤیره ندیم
تانی ییرام حرفلری
هئچ الیمده ن قویمارام
كیتاب ، قلم ، دفتری
ایندی آنـا دیلیمده
اوْ خویورام ، یازیرام
كیتاب لاردان بیلك لر
اؤیره نمه یه حاضیرام
«بختیار وهابزاده»
معللیم
ای حورمتلی معللیم
هر اوره كده یئرین وار
هر كند ده هر شه هرده
سنین مئیوه لرین وار
اكدی یین آغاجلارین
گولو چیچه یی سولماز
دونیا دا سنین كیمی
بارلی حیـات تاپیلماز
«بختیار وهابزاده»
اوشاق و بوز
ده رسه گئدن بیر اوشاق
چیخدی بوز اوسته قوچاق
سوروشدو بیرده ن بیره
دوشدو اوز اوسته یئره
دور دو اوشاق نئیله دی
بوزا بئله سؤیله دی :
سن نه یامانسان آبوز
آدام ییخانسان آبوز
آز قالیب عؤمرون سنین
یـاز گلـر آرتـار غمین
اری ییب سویا دؤنرسن
آخیب چایا گئده رسن
«علی اكبر صابیر»
یاغدی یاغیش نارین- نارین،
اریتدی داغلارین قارین،
گولون دردیك ایلك باهارین،
سنین یئرین گؤرسنیردی.
چیچكله كؤچدو،چیچك آچدی،
قاتار- قاتاردورنااوچدو،
یاسمنلرعطیرساچدی،
سنین یئرین گؤرسه نیردی.
سئیره چیخدی بوتون ائللر،
جمع الموشدوقرنفیل لر،
قوورائیله دیكجه نیسگیل لر،
سنین یئرین گؤرسه نیردی.
كؤك ائیله دی عاشیق سازین،
آدین چكدی خان ایوازین،
اوجالدیقجاسازآوازین،
سنین یئرین گؤرسه نیردی.
سؤزلرینده اوشاقلارین،
گول اوزلوآل یاناقلارین،
سیراسیندا قوناقلارین،
سنین یئرین گؤرسه نیردی.
پوزولوردو غصه،كدر،
اوره ییمدن آخشام،سحر،
دیرلدیكجه خاطیره لر،
سنین یئرین گؤرسه نیردی.
بایرام گونوشن حالیمدا،
سئوینیردی ماحالیم دا،
منیم شاعرخیالیمدا،
سنین یئرین گؤرسنیردی.
شهرك میرزا
كؤنول سازی
كؤنول سازی ، دیلله ننده
تئل لر گولر، ساز دانشیار
باهار فصلی ، طبیعته
نفس گلر ، یاز دانیشار
شادلیق اولار ،بوتون ائلده
چوبان نئی یین ، چالار چؤلده
محببت له ، دولان گؤلده
اؤرده ك اوزه ر ، قاز دانیشار
«ناصری» یم، سؤزوم حاق دیر
سانكی یاشیل ، بیر یارپاق دیر
ائلده قایدا ، بو سایاق دیر
چوخ دوشونن ، آزدانیشار
«علی ناصری»
آذربایجان
من بیر اوشاق ، سن بیر آنا
او دور كی باغلی یام سانا
هانسی سمته هانسی یانا
هئی اوچام دا یووام سن سن
ائلیم گولوم اوبام سن سن
داغلاری نین باشی قاردیر
آغ اؤرپه یین بولودلار دیر
بؤیوك بیر كئچمیشین واردیر
بیلینمه ییر یاشین سنین
نه لر چكمیش باشین سنین
سیرا داغلار گئن بره لر
اوره ك آچان منظره لر
جئیران قاچار جویور مه لر
نه چوخدور اویلاغین سنین
آرانین یایلاغین سنین.
«صمد وروغون»
Filed under: تورکی شعرلر Türkcə şeirlər Etiketlənmiş: | اوشاق,اوشاقلار,اوشاخ,اوشاخلار,اوشاغ,تورکی شعر اوشاق لار اوچون,تورکجه اوشاقلار اوچون شعر


text:
چیلله گئجه سینه گؤره اس ام اس لر
پاییز بو گئجه كؤچوب گئده جك ، قار بوران آق بوخچاسین سره جك ، گلین آنا دیلین و آتا سؤزون اونوتمیاق "چیلله گئجه ز قوتلو اولسون"
.
.
گول اوزونوز آنار كیمی قیرمیزی ، گئجه نیز چیلله قارپیزی كیمی شیرین ، گولماغینیز پوسته كیمی داواملی و عمرونوز چیلله گئجه سی كیمی اوزون اولسون .
.
.
یالنیزام یالنیز ... آلمیشام قارپیز ... یئماغا كیمسه یوخ ... گل بیزه آی قیز
.
اورگینیز یای كیمی ایستی اولسون ، قیشلارینیز سویوق اولسادا ، گونشسیز اولماسین
شن گونلرینیز، چیلله گئجه لرینیزجه اوزون و چیلله گئجه نیز ، گؤزل گونلرجه قوتلو اولسون
.
.
بیر گون اولاجاق ، گون چیخاجاق ، داریخما ؛ گوللر آچاجاق ، یاز گلجك یوردا ، داریخما . " چیلله گئجه نیز موبارك اولسون"
.
.
پاییز گئدیر ، سونرا بوران قار گلیر ، سوفرالارا حالوا ، قارپیز ، نار گلیر ، چیلله گئجه ائل اوبانی شاد ائدیب ، بیزیم یوردا ائله بیل باهار گلیر ...
چیلله گئجه نیز قوتلو اولسون.
.
.
بولودوز یاغار اولسون ، سولاریز آخار اولسون ، اوجاقیز یانار اولسون ، "چیلله گئجه نیز موبارك اولسون"
.
.
.*"'"**.............**"'"*.
*. چیلله گئجه ز .*
*. موبارك .*
"*. .*"
"."
"*چیلله گئجه سی سیزه قوتلو اولسون*"
.
.
چیلله گئجه سینده سنه بیر قیرمیزی قارپیز آرزولاییرام ، اومودوم وار شاد گونلرین بو گئجه تك اوزون و زیندگانلیغین بركتلی اولسون . **چیلله گئجن قوتلو اولسون**
.
.
گلیب یئتیشدی چیلله ... بو آخشام منی دینله ... چوخلو سئویرم سنی ... هی دئمه سؤزدی دیلده
.
.
یئنه گلیب دی چیلله ... یارا دئدیم كی دینله ... قوی بیر اؤپوم من سنی ... ووردی اوزومه سیلله
.
.
بو گئجه آلمیشام چیلله قارپیزی
سالمیشام چایدانا یاشیل یارپیزی
هر زادیم وار فقط یوخدو سئوگیلیم
آللاهیم سن یئتیر ، من سئون قیزی


text:
نویسنده: رحیم سهرابی - ۱۳٩۱/۱٠/۱٩
شاعر : کهنموئی
نام نوحه : پسران جناب زینب اثر: کهنموئی
زینبین روح-وْ-روانی، ائی عزیز-ی-جانـی قارداش
آل قبول ائیله باجۇندان، بۇ ایکی قۇربانێ قارداش
قالمێسان یالقۇز بۇ چؤلده، ائی پنـاهسیزلار پناهـی
یوْخدۇ اۇممود-ی-نجاتۇن، عالهمین اۇمۇد-ی-گاهـی
اؤلدۆرۆب هانسێ رعیت، بیر گۆناهسیز پادیشاهـی
بۇ ایشین دونیاده هرگیز، اوْلمایێب ایمکانی قارداش
هر آنا ائتدی اؤز اوْغلـۇن، دینینـه قـۇربان بـۇ چـؤلـده
اوْلدۇ عوْرهتلهرده ظاهیر، پایهیئ ایمـان بـۇ چــؤلده
قطعه-قطعه دوْغرانێبدێر، وئردی اکبر جان بۇ چؤلـده
ائیلهدی مجنون آناسێ، بینـهوا لئیـلانـی قــارداش
تؤحفـه هـر چند اوْلسا جوزئی، کم بها اوْلسا عیاری
اوْلمـاســا لایێـق حـوضـورئ آستـان-ی-شهـرییــاری
کسب ائدهر شأن-وْ-شرافهت، آرتار عئزز-وْ-ائعتئباری
شــه رعیـتدهن آلانــدا، تـؤحفـهیـئ ارزانی قارداش
سعی ائدهر دونیاده اینسان، مقصهد-وْ-مقصوده چاتسێن
وای اوْ بدبخته کی ایستیـر، دینینـی دونیـایـه سـاتسێـن
ایستهر اوْغلانلار آناسێ، باشێـن عالـهمـده اۇجـالتسێن
نئیلیرهم سندهن سوْرا مـن، عیززهتـئ دونیانـی قـارداش
صفحهیئ روْخساره یازدێ، گؤزیاشێ سیررئ نهانی
سن کیمی قۇربانئ دینـه، زینبین قـۇربـانـدێ جـانـێ
بـۇ ایکـی طئفلـئ صغیـره، گلـدی آخــهرده گـۆمـانـی
عفو ائله یوْخدۇر، بیر آیری تؤحفهیئ شایانی قارداش
غۆنچهدهن تازه گۆل آچدێ، بیر خزان اوْلمۇش چمهنده
بۇ ایکی طئفل ائتدی ناله، سن کؤمهکلیک ایستییهنده
اؤزلـهری راضیـدی بـیشک، راضییــهم بــۇ امـره منــده
وار بـۇ ایصـرارین عـلاوه، اؤزگـه بی-ر عـونوانـی قارداش
شهر-ی-یثریبــدهن کنــاره، قافیلــه چێخمێشـدێ تـازه
گلـدی عبـدالـه بـۇیــۇردۇ، زینبـــا وئــــردیـــم ایـجــــازه
بـۇ ایکـی اوْغـلانـلارێمـــێ، وئــر فــدا میــرئ حئجــازه
اوْندا کی گؤردۆن کؤمهکسیز، تئشنه لب سولطانی قارداش
منده بیر قـۇربـان-ی-دینـهم، کـربـلا کـوه-ی-مینـادی
نئیلهییم دین وئرمهییبدیر، عوْرهته ایـذن-ی-جهـادی
چارهسیزلیکدهن دۇتۇب، اوْد زینبیـن یانــدێ نهـادی
شاهد-ی-عادیلدی بۇردا، دیدهیئ گیریانی قارداش
کربلانێن مکتهبینـده درس-ی-عئشقـی سنـدهن آلـلام
فصل-ی-صبری پس وئرهنده، حئیرهته دونیانی ساللام
صبره حئیرانـهم اؤزۆمــده، اؤلمــهرهم دونیــاده قالــلام
حنجهروندا من گـؤرن-ده، خنجـهر-ی-بوْررانـی قـارداش
بۇ حیات-ی-عارییهتـده، ائیلــهرم چــوْخ ایستیفـاده
شورئش-وْ-غوْغانێ ساللام، مجلیس-ی-ابنزیـاده
کوه-وْ-صحرانی دوْلاننام، دسـت بستـه، پـا پییـاده
ائیلهرهم روسوا جاهاندا، آل-ی-بوسئفیانی قارداش
کهنمـوئـی آختــارێـرسـان، گـر بـۇ دونیــاده سعــادهت
کسب-ی-تقوا ائیله سنده، اوْلـدۇ تقـوا اهلـی راحهت
بیر موسهلمان روز-وْ-شبده، ائیلهسه هر نه عیبادهت
اوْلماسا تقواسی قالماز، مذههب-وْ-ایمانـی قارداش
رقیه کارواندان قالاندا عممهسی زینب بئله دیله گلدی-شاعر:؟
(افسوس ایکی بندیدهن آرتیق اله گتیرهبیلمهدیم)
رقیـه قـالــدێ سـاریبـــان، دایــــان قێیــامـــهت ائیلـــهرهم
آنـــــام بتولـــی سسلــــهرهم، اوْنــا شێکــایـهت ائیلـهرهم
مـقــابـــلۇنــــدا کیمــدی گـــؤر، بـۇ نـؤعـی یالـوارێر سنـه
یئتیـمــه خاطێـر ایئلیـــرهم، بــۇ ایلتێمــاســی دۆشمــهنه
اوْ نازنیـنی قارداشێـــم، گئــــدهنــــده تاپشێـــریــب منــه
حۆسئین چوْخ ایستییهن قێزا، اؤلهم حێمایهت ائیلهرهم
اۆزینـــدهن اؤپــدۆ قارداشێــم، گئــدهن زامان رقیهمین
بـــۇیۇردو جان سنین باجــێ، بۇ یوْلــدا جـان رقیهمین
اسـهفلــی ماجــراسـێ وار، بـــۇ مئهرهبان رقیهمیـن
وئریب تسهللی دمبئدهم، غمینده شیرکهت ائیلهرهم
----------------------------
نام نوحه : در باره حضرت علی اکبر(ع)
جان وئرهن بۇ چؤلده عطشان، وای جاوان اؤلهن اوْغۇی وای
وای قتیل-ی-قوْم-ی-عدوان، وای جاوان اؤلهن اوْغۇی وای
مرگ علامهتین اوْ وقته، حیس ائدهردیم اؤز اؤزۆمده
تا سسین گلیب خییامه، تار اوْلۇب جاهان گؤزۆمده
قامهتیم بۆکۆلدۆ غمدهن، قۆوه قالمادێ دیزیمده
وئرد اوْلۇب دیلیمده هر آن، وای جاوان اؤلهن اوْغۇی وای
آچ گؤزۆن بابام شبیهی، تؤکمه چوْخ سیرئشک-ی-آلۇن
قان آخێر سالێر خۆسۆفه، ابر-ی-خۆنه مه جمالۇن
سسلهدین هرایه گلدیم، آرتماسێن غم-وْ-ملالۇن
ائئی منه عزیز عزیز جاندان، وای جاوان اؤلهن اوْغۇی وای
گرچه غملهریم شوماره، گلمهز ائی گؤزۆم ضییاسی
چوْخ منه مؤثر اوْلدۇ، باشێوین قێلیج یاراسێ
هئچ قوْجا آتا گؤرهنمهز، جان وئره جاوان بالاسێ
نئلهسین بۇ قدد-ی-چوْقان، وای جاوان اؤلهن اوْغۇی وای
خسته جیسمیله بۇ چؤلده، نار-ی-پوْرشراره دۆشدۆم
سن کیمی جاوان بالام دان، ظۆلم ایله کناره دۆشدۆم
تا گؤرۆب بۇ حالێ سنده، حال-ی-ایحتیضاره دۆشدۆم
دوْیمۇشام اوْدۇر جاهاندان، وای جاوان اؤلهن اوْغۇی وای
باشێوین قێلیج یاراسێ، گویا کی اوْلمایێب بس
کاری بیر یارا وۇرۇبدۇر، تا سنه یئتیبدی هر کس
سسلهرهم نقهدر علی دۇر، بس ندهندی وئرمیسهن سس
من اوْلۇم بۇ حاله قۇربان، وای جاوان اؤلهن اوْغۇی وای
تا یئتیب یانۇندا دۇردۇم، نعشیوه نیظاره سالدێم
درک ائدیب بۇ حالێ سنده، گۆل کیمی سوْلۇب سارالدێم
مین جفا ایله اوْغۇلسۇز، بۇ بلالی چؤلده قالدێم
سسلهرهم غمین-وْ-نالان، وای جاوان اؤلهن اوْغۇی وای
شام-ی-تیره تک غموندا، لئیل-ی-تار اوْلۇب گۆنۆزلهر
عیترهت-ی-پئیهمبهر آغلار، اشکیله دوْلۇبدۇ گؤزلهر
گؤز تیکیب یوْلا سکینه، خئیمهده یوْلۇوۇ گؤزلهر
مۆنتهظیردی دیده گیریان، وای جاوان اؤلهن اوْغۇی وای
هر نفهسده یارهلهردهن، قان آخێب گئدیب توانین
گۆن ائوینده [اؤنۆنده] قۇملار اۆسته، تئشنه لب چێخێبدێ جانین
نوْجاوان اوْغۇل اؤلۆمۆ، ائوینی یێخار آتانێن
حالهتی ائدهر پریشان، وای جاوان اؤلهن اوْغۇی وای
آچ گؤزۆن آتان دۇرۇبدۇر، باشێن اۆسته دیلشیکهسته
الی قوْلتۇغۇندا حئیران، دیل غمین-وْ-زار-وْ-خسته
گؤرۆرۆ سینهنده اوْخلار، دۆزۆلۆبدۆ دسته-دسته
قالێرێ بۇ حاله حئیران، وای جاوان اؤلهن اوْغۇی وای
آغلا کهنموئی سن ده، شئبه-ی-ختم-وْ-الانبیایه
آغلاماز گؤزۆن گلهنده، حشره موقئف-ی-جزایه
بیرده یاز آتا دیلیجه، خسته جان وئرهن بالایه
جان وئرهن بۇ چؤلده عطشان، وای جاوان اؤلهن اوْغۇی وای
-------------------------------------


text:
دوكتور هئیت دن اؤزل خاطیره لر (3)
سیزه بیر "انترسان " انسانی تانیتدیرماق ایسته ییرم !
دوكتور هئیت دن اؤزل خاطیره لر (3)
حسن راشدی 11 / شهریور / 1393
سؤیله نیلَن تاریخ : 6 / 12 / 1383 آخشام اوستو
گون : چهار شنبه
مكان : دوكتور هئیت مطّبی ( وارلیق دفتری )
بورادا اولانلار : اوستاد عزیز محسنی ، حسن راشدی
دوكتور هئیت :
پاریس دانیشگاهیندا من جراحلیق تخصصیمی بیتیردیگیم زامان منیم اوستادیم و ژنرال دوگولون خصوصی دوكتورو پروفئسور " لیشویتس " منی دوكتور اقبالا تانیتدیریب دئدی :
" من بو گون بیر انترسان انسانلا سیزی تانیش ائتمك ایسته ییرم، او انسان یانینیزدا اولان بو دوكتور جواد هئیت دیر ."
دوكتور اقبال دئدی : اونون آتاسی ایله من آرتیق تانیشام و اونون آتاسی دا انترسان بیر انساندیر !
پروفئسور لیشویتس دئدی : آمما بو بیر " علامه " دیر ، علامه آنلامینی فرانسه دیلینده یئتیرن سؤزجوكدن استفاده ائتدی كی، بیر عالیم دن یوخاری درجه یه دئییرلر ؛ سونرا پروفئسور لیشویتس دوكتور اقبالا دئدی ، شاها بیر مكتوب یاز و دوكتور هئیتی نانیتدیر .
دوكتور اقبال شاها بیر مكتوب یازدی كی، دوكتور هئیت چوخ فعالدیر ، بئله دیر ، ائله دیر .
دوكتور لیشویتس مكتوبا باخدی ، دئدی : من اؤزوم بیر مكتوب یازارام ؛ سونرا فوق العاده بیر مكتوب محمدرضاشاها یازیب منی شاها معرفی ائتدی .
ایرانا گلدیكدن سونرا او مكتوب اساسیندا منی دربارا چاغیردیلار ، بئله بیر دعوتی آتام بیلدیكده منه دئدی : اوغلوم شاهین یانینا گئتمه یین آداب و رسومی وار و شاهین یانینا گئتمه میشدن قاباق اونو سنه اؤیره ده جكلر ، آمما من ایندیدن سنه دئییرم ، شاهلا گؤروشنده اول شاهین الینی اؤپه جكسن ، سونرا شاه سنه اوتورماق اجازه سی وئرمه یه جك آیاق اوستونده دوراجاقسان .
من آتاما دئدیم ، آتا سن شاهلا گؤروشنده شاهین الینی اؤپورسنمی ؟
آتام دئدی : من یوخ ، آمما منیمله سنین چوخ فرقین وار ، سن هله چوخ جاوانسان .
سوروشدوم آتا ، سن جاوان ایكن قاجار شاهزاده لرین الینی اؤپوردونمو ؟
دئدی : یوخ ، من اؤپمَزدیم
دئدیم ، اوندا منده اؤپمه رم
آتام دئدی : آخی اوغلوم او زامان من روحانی ایدیم
دئدیم : منده ایندی دوكتورم !
سونرا گئتدیم دربارا شاهین حضورونا ، شاه منله گؤروشدو ، آمما اوتورماق اجازه سی وئرمه دی ، البته اؤزوده اوتورمادی و 20 دقیقه یه قدر آیاق اوستونده منله دانیشدی .
دئدی ، پروفئسور لیشویتس منه چوخ ماراقلی بیر مكتوب یازیب ، سنین نئچه یاشین وار ؟
دئدیم اوتوز حدودوندا ، دئدی اوتوزدان چوخ و یا آز ؟ گؤردوم چوخ دقیق دیر ؛ دئدیم : 27 یاشیم .
دئدی : مندن نه ایسته ییرسن ؟
دئدیم : " دانشگاه ملّی " ده ( بو گونكو دانشگاه شهید بهشتی ده ) درس دئمك
سونرا پروفئسور یحیی عدله دئدی : آقای دوكتور هئیتی آپار دانشگاها .
لاكین تاسفلر اولسون پروفئسور عدلین اطرافینداكیلار حسادت اؤزوندن قویمادیلار من دانشگاها گئدم و پروفئسور عدله دئمیشدیلر دوكتور هئیت بو دانشگاها گلرسه داها سنین ارزش و اعتبارین آزالار ، بیر حالدا كی ، پروفئسور عدل ایرانین جراحلیق آتاسی ساییلیردی و منیم اونا چوخ حؤرمتیم وارایدی .
سؤز بورا چاتدیقدا من دوكتور هئیت دن سوروشدوم : آقای دوكتور سیز شاهین الینی اؤپدونوزمو ؟
دئدی : یوخ ، اؤپمه دیم آمما ال گؤروشنده اگیلدیم . و آرتیردی : آمما من شاهی چوخ ادبلی گؤردوم و بو گوروشدن سونرادا 5 دفعه شاهلا گوروشوم اولدو.
سونرا دوكتور هئیت آرتیردی؛ پروفئسور یحیی عدل منی دانشگاها قویمادی ، آمما او اؤلنده من وارلیقدا اوندان تجلیل ائتدیم ، چونكو او تورك ایدی ، تبریزلی ایدی .


text:
روحون معماری - میسكین آبدال
روحون معماری - میسكین آبدال
" قیرخلار پیری " اؤزو وئریب درسیمی عوممان منیم،
چتین گیره اورگیمه لعینی-شئیطان منیم
سئیید میسكین آبدال منم، سؤز منیم، مئیدان منیم،
قورویانیم اؤزون قورو خایین دوستلاردان منی.
سازی نین سسی، قلبی نین سؤزو ایله عصرلری آدلاییب كئچن میسكین آبدال كیمدیر؟ سازلا-سؤزون وحدتینده هانسی مؤعجیزه لر یاراندی؟ میسكین آبدال هانسی تاریخی شخصیتین یاخین سیرداشی، مسلكداشی اولدو؟ بو سواللارا جاواب تاپماق اوچون 15. عصرین سونو، 16. عصرین اوللرینه - میسكین آبدالین زامانینا یوللانیریق.
میسكین آبدال آدی ایله تاریخه دوشن سئیید حوسئین 1430-جو ایلده گؤیچه ماحالی نین زرگرلی (سارییاقوب) كندینده آنادان اولوب. حوسئینین منسوب اولدوغو " زرگرلی " طایفاسی او دؤورون تانینمیش طایفالاریندان بیری ایدی. حوسئینین اولو باباسی یاقوبلا شئیخ صفی آراسیندا قیریلماز دوستلوق علاقه لری اولموش، بو معنوی یاخینلیق سونرالار هر ایكی نسلین تؤرمه لری آراسیندا داوام ائتمیشدیر. حوسئینین باباسی جعفر، آتاسی محمد اردبیل شئیخلری نین ان سینانمیش موریدلری كیمی گؤیچه ده صوفیلیگین طریقت ایدئیالاری نین یارانماسینا حامیلیك ائتمیشدیلر.
بئله بیر موحیطده بؤیوین حوسئین موقدس نسلین تاریخی و معنوی-دینی میسسییاسینی لیاقتله داشیییر. میسكین آبدال آدی ایله آشیق-صوفی ادبیاتی نین بیناسینی قویور، زرگرلی شجره سی نین مؤولانا میسكین آبدالی - روحون معماری كیمی تانینیب شؤهرت تاپیر. طریقت ایدئولوگییاسی ایله ادبیاتا، آشیق صنعتینه بوللورلوق، موقدسلیك گتیریر.
میسكین آبدالین صوفی دونیاسیندا گؤزل سس موسیقیلشیر، گؤزل سؤز شئعیرلشیر:
ترس دوشوب فلگین ایشی،
لیل باسان آرخدیمی، ندی؟
فانی دونیانین گردیشی،
دولانان چارخدیمی، ندی؟
" میسكین " سؤزونون لئكسیك معناسیندان باشقا، فرقلی بیر معناسی دا ایلاهی عشق نامینه نفسینی بوغماق، معنوی اوجالیغین زیروه لرینه، پیر مقامینا قوووشماقدیر. میسكینین مغلوب اولان بدنی، قالیب گلن روحو اونو حقیقتین اون دوققوزونجو پیلله سینده آبداللاشدیریر. صوفیلیكده آبداللیق - شئیخلیك، پیرلیك مرتبه سی ساییلیر.
رافیك اؤزدك " توركون قیزیل كیتابی " ندا یازیر كی، " اورتا آسییادا، آلپ ارنلر، آنادولودا " بابالار " ، " آبداللار " و " قاضیلر " وطنه خیدمت ائدن رهبرلر اولموشلار " .
ایسلام ائنسیكلوپئدییاسیندا ایسه " آبدال " سؤزونو گؤركملی تورك عالیمی فواد كؤرپولو بئله آچیقلاییر: " آبدال صوفیلیگین مرتبه سیلسیله سینده كی درجه لریندندیر " .
میسكین آبدال دا بو دره جگه ذره-ذره، پیلله-پیلله اوجالمیشدیر.
یازیق كؤنلوم نه سیزلارسان، بولبوله تای اولموسان،
هاچان یاردان یاریمیسان، سئویلیب بای اولموسان.
سن درویشسن، حاق یولوندا، حاقی ایسته، حاقی سئو،
نه اولسون كی، بئل بوكولوب، كامانا تای اولموسان.
تاریخی منبعلرین وئردیگی معلوماتلارا گؤره، شاه ایسماییل ختایی آذربایجانین شیمالینا یوروشلره حاضیرلاشاركن یولونو گؤیچه ماحالیندان سالیر. چونكی صفویلرین یاخین دوستو، اینانیلمیش مورشیدلری بو اراضیده یاشاییردی. معنوی تئللرله گؤیچه یه باغلی اولان گنج سركرده 1500-جو ایلده موقدس اؤولییا كیمی تانینان میسكین آبداللا گؤروشور. میسكین آبدال گنج صفوی سركرده سینی بؤیوك احتیرام و سونسوز محبتله قارشیلاییر. بو تاریخی گؤروش زامانی میسكین آبدال شاها ساز باغیشلاییر. سازین، سؤزون، شخصیتین بیرلیگی قیزیلباش موریدلری نین روحونو جوشدورور. بو گؤروش روایتلره، افسانه لره چئوریلیر.
سونرالار میسكین آبدال شاه ایسماییل ختایی نین رسمن صلاحیتلی وزیری اولور، دؤولتلرآراسی دیپلوماتیك علاقه لره رهبرلیك ائدیر. تاریخی منبعلرین وئردیگی معلوماتا گؤره، او دؤورده سارایدا ان نوفوذلو شخصلر سؤز و صنعت آداملاری ساییلیردی. حاق آشیغی میسكین آبدال عالیم، شاعیر، اؤولییا كیمی عوضسیز ایدی.
میسكین آبدال شاه ایسماییل ختایی نین شرفینه سایسیز قوشمالار، شرفنامه لر قوشور، ساز و سؤز دیوانیلری یارادیر. دئییلنلره گؤره، " شاه سئوه نی " و " شاه قالخدی " ساز هاوالارینی دا شاه ایسماییلین شرفینه سسلندیرمیشدیر.
میسكین آبدال شاه ساراییندا بؤیوك نوفوذ قازانیر. یوكسك دیپلوماتیك مهارتینه گؤره موكافاتلاندیریلیر. یاشادیغی سارییاقوب كندی اونا باغیشلانیر. اطرافداكی بئش كندین وئرگیسی شاهین خوصوصی فرمانی ایله اونا آیریلیر.
میسكین آبدالین شخصی حیاتی ایسه هئچ ده آسان اولمور. مؤولاسی طرفیندن اونا بوتا وئریلن سئوگیلیسی جاوان ایكن فاجیعه وی شكیلده دونیاسینی دییشمیش، میسكین آبدالین كؤنول ائوی ویران اولموشدور.
آبدال، یاستیق داش اولار،
اوست تورپاغین یاش اولار،
ملكلر یولداش اولار،
آللاه، اؤلومون هاخدی!
ایتكیلر اونو حیاتی بویو ایزله میش، داغیستاندا سفرده اولاركن آتا-آناسی نین اؤلوم خبرینی ائشیدن میسكین آبدال قیش آییندا وطنه دؤنركن بورانا دوشوب ایكی اوغلونو ایتیریر.
ییخدین كؤنلوم شهرینی،
داد فلك، آمان فلك!
ایچدیم هیجران زهرینی،
ظولم ائتدین یامان، فلك!
میسكین آبدال ان دهشتلی سارسینتینی شاه ایسماییل ختایی نین اؤلومونو ائشیدركن كئچیریر.
ایقلیمین شاهی ایدی حضرت سولئیمان،
عدالته پناه ایدی نوشیروان.
شیخ اوغلو ایسماییل، او جنّت-مكان،
دوشمز اله او، بیر یادیگاردی، گئتدی.
1524-جو ایلده سارایلا بیردفعه لیك ویدالاشاراق دوغما یوردونا - گؤیچه ماحالینا قاییدیر. عؤمرونون آهیل چاغلاریندا سارییاقوبدا آچدیغی ایلك مكتب گؤیچه نین علم، عیرفان، صنعت دونیاسیندا موهوم رول اویناییر.
میسكین آبدال 1535-جی ایلده 105 یاشیندا وفات ائدیر. اونون یاشادیغی ائو، اویودوغو مزار موقدس اوجاق كیمی اوزون عصرلر زیارت ائدیلیر.
سئیراقوبا ییخیلدیمی گؤرن نر،
آشیخ سینسا سین آختارار، گور ائنر،
بئله دئدی بو چاغیمی گؤرننر:
" میسكین آبدال بیر زامانلار پیری ایدی " .
میسكین آبدالین گرایلی، قوشما، دیوانی و تجنیسلری اون بئش-اون آلتی یوزیللیكلر تورك دیللی شئعیریمیزین نادیر نومونه لریندن ساییلا بیلر.
آی بئیموروت، نئیله میشم،
یاندیریرسان اودا منی.
جللادسانسا آل خنجرین،
گئجه-گوندوز بودا منی.
تصادوفی دئییل كی، او دؤورلرده تجنیس گئنیش یاییلماسا دا، میسكین آبدال تجنیسین كامیل نومونه لرینی یاراتمیشدیر.
آشیغین الده اولان دیوانیلری گؤستریر كی، او كامیل بیلیكلی و دونیاگؤروشلو، نجیب طبیعتلی، خئییرخاه، روحن پاك، تمیز، موقدس عمللره و آماللارا تاپینان بیر اینسان اولموشدور.
بیر عصرلیك عؤمرو سارایلاردا، سفرلرده، حیاتین آغریلی-آجیلی یوللاریندا كئچن میسكین آبدال عصرلردن كئچه-كئچه روایتلره، اساطیرلره بوروندو. " میسكین آبدال و سنوبر " داستانی شاعیرین عؤمور یولوندان بحث ائدن محبت داستانیدیر. داستانین روحوندان آیدین دویولور كی، میسكین آبدال دونیاسینی دییشندن سونرا بو داستان اونون خالق آراسیندا دولاشان شئعیرلری اساسیندا یارانمیشدیر.
" شاه ایسماییل و میسكین آبدال " داستانی ایسه اؤز ایدئیا-بدیعی خوصوصیتلرینه گؤره محبت و قهرمانلیق داستانلاریندان فرقله نیر. بو داستانین سوژئتینده رئال تاریخی حادیثه لر دایانیر. " آسلان شاهلا ایبراهیم " ، ائلجه ده " یئتیم حوسئین " داستانلاری ایسه گؤیچه نین ساز-سؤز اوستالاری نین سؤیله دیكلرینه گؤره میسكین آبدال طرفیندن یارادیلمیشدیر.
سوندا اونو دا قئید ائدك كی، میسكین آبدال دونیاسینا یول آلماقدا بیزه فیلولوگییا علملری دوكتورو، پروفئسسور حوسئین ایسماییلووون بؤیوك ذؤوق و اوركله قلمه آلدیغی " میسكین آبدال " كیتابی بلدچیلیك ائتدیك.
ترانه واحید| كؤچورن : عباس ائلچین


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
دوزلو اوغلان یاهو گروپ
دوزلو اوغلان وبلاگینین یاهو گروهوندا عضو اولون تا یئنی خبرلر ، گوزل مطالیب ، آذربایجانی و تورکیه موزیک لر ، تورکجه اس ام اس لر و تایسیز شکیل لر سیزین ایمیلیزه گلسین بونا گؤره آشاغی شکلین اوستونده کلیک ائدین و امنیتی کد کلمه لرینی یازین و سونرا جوین کلمه سینه تیکله یین تا عضو اولاسیز
join
Click to join DUZLU_OGHLAN
دوزلو اوغلان وبلاگینین خبرنامه سی
اگر دوزلو اوغلان وبلاگیندا یازیلان یئنی مطالیبی اوخوماق ایسته ییرسیز اوندا آشاغی لینک اوستونده کلیک ائدین و ایمیلیزی و امنیتی کد کلمه لرینی یازین و ثبتی وورون تا یئنی مطالیب سیزین ایمیلیزه اوتوماتیک یوللانسین
Subscribe to Duzlu oğlan دوزلو اوغلان by Email
مدینه گولگون شعرلری
1
سنسیز باغلاردان کئچسم
گوللره نه دئیه رم
عؤمرومه راحاتلیق سئچسم
یوللارا نه دئیه رم
آرزو چوخ ، عؤمور قیسسا
حسرت قالدیق او یازا
گؤز یاشلاریم آخارسا
سئللره نه دئیه رم
آرزوموز گول آچماسا
گوللر کؤنول آچماسا
کؤنوللر دیل آچماسا
ایللره نه دئیه رم
بیر سؤز کئچدی اورکدن
کئچمرم بو دیلکدن
ساز چیخماسا کؤینکدن
تئللره نه دئیه رم
حسرتی یاندیرماسام
یولونو دؤندرمه سم
سوکوتو دیندیرمه سم
گوللره نه دئیه رم
بیز نه کسک ، نه داشیق
یانماق اوچون یارانمیشیق
ائو ـ ائو وئرمه سک ایشیق
ائللره نه دئیه رم
ووصال گوماندا قالسا
یوللار طوفاندا قالسا
تبریز دوماندا قالسا
ائللره نه دئیه رم
(۲)
دئسم دونیا قدر سئویرم سنی ، اینانما
دئسم سما قدر سئویرم سنی ، اینانما
دئسم سئللر قدر سئویرم سنی ، اینانما
دئسم گوللر قدر سئویرم سنی ، اینانما .
بعضا دیل یانیلار ، دیل چاشا بیلر
اورکدن سورغوسوز دانیشا بیلر
گلمز نه حئسابا ، نه سایا سئوگیم
سیغیشماز بو گئنیش دونیایا سئوگیم .
دونیایا سیغمایان بو سئوگیم کی وار
منیم اوره ییمده یاشایار ، قالار
اوره ییمده چاتار ابدییه ته
اینان بو سئوگی یه بو محبته …
(۳)
بیر عؤمورم ، یازیم سن سن
بیر نغمه یم ، سازیم سن سن
بیر اوره یم ، آرزوم سن سن
هارا گئتسن آپار منی .
بیر چیچه یم ، شئهیم سن سن
بیر صؤحبتم ، نئییم سن سن
بیر بوداغام ، مئهیم سن سن
هارا گئتسن آپار منی .
بیر لایلایام دونیام سن سن
بیر جوت گؤزم پؤیام سن سن
بیر سئوگی یم سئودام سن سن
هارا گئتسن آپار منی .
بیر باغچایام ، باریم سن سن
بیر زیروه یم ، قاریم سن سن
بیر سینه یم ، تاریم سن سن
هارا گئتسن آپار منی
بیر اوجاغام ، اودوم سن سن
بیر عنوانام ، آدیم سن سن
بیر قوشام ، قانادیم سن سن
هارا گئتسن آپار منی
گئنیش گؤیلر قوشا قالسین
آیریلیق داغ ـ داشا قالسین
ایزلریمیز قوشا قالسین
هارا گئتسن آپار منی ، آپار منی … .
۴
بو چیچه یین گؤزلرینده یاشا باخ
بو چیچه یی یاندیریبدیر غم اودو
زار – زار اؤتن او یارالی قوشا باخ
بئله گئتسه اغلاداجاق بولودو
*
نئجه دؤزسون آنام تورپاق بو درده
بوداق – بوداق یارالانیب آغاجلار
بیر یارالی ، بیر طوفانلی سحرده
بوداغیندان آرالانیب آغاجلار
*
بو چیناردا گول له یئره قارالار
نئجه باخیم بو چینارا ایندی من
چوخ دریندیر سینه نده کی یارالار
دردلرینه قوربان اولوم ای وطن
Filed under: باشقا شاعیرلر,تورکی شعرلر Türkcə şeirlər Etiketlənmiş: | مدینه گولگون,مدینه گولگون تورکی شعرلری,مدینه گولگون شعرلری,مدینه خانیم گولگون,وطن,وطنیم,آذربایجان,آذربایجان شاعیری,آذربایجان شعرلری,تورکی شعر,تورکجه شعرلر,حسرت شعرلری,سنی سئویرم,سئویرم سنی,سئوگی شعرلری


text:
آیدین شافاق 185
بو دانیشیق تبریزده یاشایان ده یرلی موسیقی چی، اوستاد آشیق «چنگیز مهدی پور»لا، شنبه گونو 26 / دسامبر/ 2015 -ینجی ایلده آیدین شافاق ایچین آپاریلیب. بو دانیشیق اوزون و مفصل اولدوغو اوچون، آیدین شافاقین 182-نجی سایی سیندان باشلانیب و نئچه سایی یا قدر سوره جکدیر.
دانیشیق آپارانلار: ترانه ناظری، لیلی خاقانی
بو موصاحیبه دورد سایی بوندان اؤنجه دن سوروب و گلن سایی لاردا دا سورجک.
دؤردونجو بؤلوم:
اسپانیا دا و فیتور جشنواره سینده سیزه نشان وئریبلر. ایران دا و دونیا دا آلدیغینیز دیپلم لار و ایفتیخار نیشان لاریز نه لر دیرلر؟
ایران دا 1370 -ینجی ایلیندن 1378-ینجی ایله قدر قوروپ اولاراق،همده تک سولو ایفاچی کیمی موسیقی فئستیوالینا قاتیلیب بیرینجی یئری اله گتیریب، فخری دیپلما نائیل اولموشام. 1373 ده اسپانیادا فیتور موسیقی فئستیوالینا قاتیلیب 128 اؤلکه نین موسیقی چی لرینین ایچینده فخری دیپلما نائیل اولموشام. 1379 دا ایلک دفعه قوروپ اولاراق باکی دا کنسرت زامانی آشیقلار بیرلییی طرفیندن فخری دیپلمی آلمیشام. و...
ایکی ایل بوندان اؤنجه ماراغا اونیورسیته سینده معاون اولان بیر دوستوم، منیم صنعتیمله باغلی درجه آلماغیمی تکلیف ائلهدی. منیم خبریم یوخ ایدی؛ امما بیلیردیم کی مکتبیمی مؤسسه-یه یا دانیشگاها چئویرمک ایچین، صنعتیمله باغلی درجه لازیمدی. منده تالیف ائتدیییم کیتابلاری، مقالهلری، اثرلری، تئلویزیا موصاحیبهلریمی و... وزارتخانایا گؤندردیم و اؤزلرینین اولدوغو مصوبهلر اساسیندا، من ده دکترا معادیلینده اولان بیرینجی درجهیه نیشان آلماغا نائیل اولدوم.
آشیق صنعتی ایرانین موختلیف بؤلگه لرینده یاشییر. خاریجی اؤلکه لرده بو صنعت نه وضعییتده دیر؟
آشیق صنعتی بوگون بوتون تورک اؤلکهلرینده و یاخود میللتلرینین ایچینده بیر آز بیری-بیریله فرقلی اولاراق قورونوب یاشانیر. میللت لر آراسیندا بو صنعتین بیر-بیرینه بنزریشی چوخدور، او جوملهدن سازلار، داستانلار،ایفا طرزی و... باشقا. میثال اولاراق آذربایجاندا سازین و تورکیه ده کی اوزون ساپ«باغلاما»نین کؤکو عینیدیر. هر ایکیسی ایکینجی، دوردونجو و بئشینجی اینتروالا کؤک اولار. البته پرده دوزوملرینین فرقی وار، اودا طبیعیدیر ؛ یعنی سسلرین فرقلری میللتلره و اونلارین هاردا، هانسی خالقلارلا قونشو اولوب یاشاماقلارینا و اونلاردان تاثیر گؤتورمهلرینه باغلیدیر. بیزیم آذربایجاندا، قره داغ منطقه سینین آشیقلاریندا، سازین سس و پرده دوزومو کروماتیک یعنی دئمک اولار آوروپا موسیقیسینین سس سیستیمیله عینیدیر. آنجاق ایکی سسین «می» و «لا» بیر «کما» قدرینده آز، بونلاردا یالنیز زابول سه گاه لاریندا اولان هاوالاردا ایستیفاده اولونور کی تون نوتوندان 22سنت آشاغی باغلانیر؛ آمما ایران موسیقی سینده یا تورکیهده «باغلاما»نین پرده دوزومونون یعنی فاصلهسینین «اینتروالینین» آز اولماسی داهادا چوخدور. تورکیه و ایران موسیقیسی عرب موسیقیسیندن تاثیرلنمیشدیر. هر ایکی اؤلکهنین موسیقی سینده دورت دهبیر تون یا ربع پرده مووجوددور؛ ایران دا اولان بو دورت دهبیر پردهنین اینتروالی 51 ،آمما تورکیه ده 64 سنت دن عیبارتدیر. هر ایکیسی ده «ان هارمونیک»دی، یعنی هارمونیزه اولا بیلمز. بیزیم موسیقیده کروماتیک اولدوغو اوچون تامامیلا هارمونیزه اولا بیلر. بو موقایسهیه بیر باشقا میثال تورکمن موسیقیسیدیر. اونلارا گئدنده گؤروروک کی دوتار چالارکن بعضی پردهلری آز، بعضیسی چوخ اولان قونشولاریندان تأثیرلنمیشلر؛ آمما ایفا فورملاری و داستان دئمکلری بیزیم کیمی دیر. بیزده کوراوغلودان داستان دئییریک اونلاردا کوراوغلودان دئییرلر؛ بیرده قئید ائتمهلییم کی ساوه، اورمو، زنگان، قاراداغ و همدان آشیق لارینین سازلارینین شکیلی و دوروشوغو عینیدیر. آمما بونلاریندا هره سینین اؤز منطقهلرینه عایید هاوالاری وار. یوخاریدا آدلارینی چکدیییم موحیط لرین، بعضیسینین سازلارینین پردهلرینده آزلیق وار. بو آزلیق اورمو دا او قدر اولماسا دا؛ همدان و قاشقای آشیقلاریندا داها چوخ حیسّ اولونور؛ چونکو ایستر-ایستمز قونشو میللتلرین موسیقیلریندن تاثیر آلیبلار. اونا گؤرهده، بونلارین پرده دوزوملری و پرده بؤلوملری فرق ائلیر.
آمّا عمومییت ده بوتون دونیا تورک لری نین موسیقی سینین بیر-بیرینه بنزریشی و یا یاخینلیغی چوخدور. هامیسی کوراوغلودان و اصلی کرم دن داستان دئییر؛ البته هره سینین اؤزلرینه گؤره ده داستانلاری وار. مثلا بخشی لرین دئدییی داستانلار آذربایجان دا یوخدو. اما بیر سئرا داستانلار هامیسی نین آراسیندا موشترک دی. فقط بیز کؤراوغلی دئییریک اونلار گؤراوغلی دئییرلر. بئله بئله فرق لر وار.
ایندی گلک ایرانین ان موهم قوروپلاریندان بیری، «دالغا قوروپو»نا. بو قوروپ نه جور باشلادی کی بوجور گوجلو دالغالار یاراتدی؟
1369-اونجو ایلینده من اوستاد سلیمی نین موسیقی مکتبینده ساز تدریس ائتدیییم زامان، ایکی شخص منی ائشیدیب آختارا-آختارا گلمیشدیرلر مکتبه. اونلارین بیری موسیقی اوستادی سعید شهرام جنابلاری، ایکینجی سی میرزاخانی جنابلاری کی سازمان صنایع دستینین فرهنگی مشاوری ایدی. اونلار بیر باشقا قوروپونان یعنی تورکمن صحرادا «دوکتور تکه»نین قوروپون سئچمیشدیلر، آذربایجاندان دا بیر آشیق قوروپو سئچمک استهییردیلر. اونلار آشیق صنعتی ایله باغلی نوت و یا موسیقی علمینی بیلن بیر شخص آختاریردیلار کی آشیقلار ایچینده منی اونلارا تانیتمیشدیلار و اونلار گلدیلر منیمله یاخیندان گؤروشدوک. اونلار مندن بیر قوروپون تشکیل ائتمه سینی طلب ائتدیلر و ایصفاهان شهرینه کنسئرته چاغیردیلار. همن گون بونلارلا بیرلیکده اینجه صنعت ادارهسینه گئدیب آلتی آی سونراسینا ایصفاهانین عباسی هوتئلینده بیر کنسرت قراری قویوب و قراردادین باغلادیق. بو ایلک کنسرتده قوروپ اولاراق، قارداشیم فرخ مهدی پور ساز، رحمت لیک اوستاد حسین آذری قاوال، حسن نامی بالابان، آشیق نوروز چمنی خواننده، و بیرده من، کی قوروپون موسیقیسینین آرانژمانین، رهبرلییین و هم ده سازین ایفا ائدیردیم. همن آدلارینی قئید ائتدیییم شخصلر دالغا قوروپونون ایلک عوضولری اولموشلار. ائله دالغا قوروپونون تملینی ده بیز اوردا قویدوق و اوردان باشلاندی. بو کنسرت اوچون اوچ- دورد آی مشق ائلهدیک. کنسرته اون گون قالان ایصفهانا گئدیب، عباسی هوتئلینده مشقلریمیزه داوام ائلهدیک. بو کنسرته 54 آسیا اؤلکهلرینین اینجه صنعتله باغلی مسئوللاری و بؤیوکلری ایشتیراک ائتمیشدیلر. ایکی گئجهلیک بو رسمی کنسرته ایکی موسیقی قوروپو دعوت اولونموشدور کی بیری دالغا قوروپو و بیریده تورکمن صحرادان«دوکتور تکه»نین قوروپوندان عیبارتیدی. دئمه لییم کی بیزیم قوروپوموزون باشلانیشی اوردان اولدی و بیر ایل سونراسی، من تهراندا موسیقی مرکزینین طرفیندن دعوت اولوندوم آلمانیایا، تک سولو ایفاچی سی کیمی. اوردان دونندن سونرا دالغا قوروپون داهادا گئنیشلندیردیم .
سونرا فجردهه سینین فئستیواللاریندا دا بیزی دعوت ائلردیلر. بو فئستیوالدا موختلیف یاریش حیصّه لری واریدی او جومله دن تک سولو ایفاچیسی بوتون سازلاردا، قوروپ شکلینده، بسته کارلیق ساحه سینده و.... بو جشنواره لرده دالغا قوروپو1370-ینجی ایلدن 1378-ینجی ایله قدر، هر ایل بیرینجی یئری قازانیردی. بیرجور اولدو کی 1378 ده کرمان دا گئچیریلن « نواحی موسیقی » جشنواره سینین داورلریندن بیری اوستاد«محمدرضا درویشی» بیزی صحنهیه چاغیریب و اوردا اولان 400 قوروپون اؤنونده دئدی: «بونلارین آز یاشلارینا باخمایاراق، بونلار اؤز ایشلرینده یوز ایللیک یول گئدیبلر!» بیر آز بیزی تعریف توصیف ائتدی. او تاریخدن سونرا گنج لره شراییط یارانسین دئیه، بیز مسابیقهلرده شیرکت ائلمهیه داها اوتاندیق.
دالغا قوروپونون نئچه خاریجی اؤلکه ده ایجرا سی اولوب؟
دالغا قوروپو آزیندان بیر اوتوز اؤلکه یه ایاق آچیبدی. دفعه لرجه باکی دا کنسرتیمیز اولدو. بیلیرسینیز کی اورتا شرق اؤلکهلرینده موسیقی ساحهسینده آذربایجان اؤزل یئره صاحیبدیر. بونودا قئید ائتمهلییم کی باکینین کنسرواتوریاسی اورتا شرق اؤلکه لرین آراسیندا فرقلی و یوخاری یئری وار. او سببدن چوخ بؤیوک موسیقی عالیملری یئتیشدیریب و چوخ بؤیوک شخصییتلی موسیقیچیلر اورتایا قویوب. میثال اوچون شاه زامانی موزیک ژورنالیندا ایرانین بؤیوک موسیقی عالیملرینین یازدیغی مقالهلرینده، باکینین کنسرواتوریاسینی، بالا ایتالیا کنسرواتوریاسی کیمی آدلاندیریبلار. حقیقتا ده اوردا اوزئیرحاجی بهیاف، قارا قارایئو، فیکرت امیراف، عارف ملک اوف لار کیمی بؤیوک موسیقی عالیملری یئتیشدیریلیب. بونلاری دئمکدن مقصد بودورکو، بیزیم باکی کنسرتمیزده، اورانین بؤیوک باشلاری او جوملهدن چوخ بؤیوک موسیقی عالیملری و موسیقیچیلری اعتیراف ائدیب دئدیلر: «بیز آشیق موسیقیسینده الیمیزین دالیسین یئره ووروروق!» یعنی بو صنعتده سیزین گؤردویونوز ایش، چوخ یوخاری بیر ایشدی. بیزی بئله تبریک ائتمهلری و یا باشقا سؤزلری و قارشیلامالاری گؤستریردی کی بیز بو صنعتده چوخ دهیرلی بیر ایش گؤره بیلمشیک. بو صنعت یاشامالی بیر صنعتدی. باکیدا بیر زامان «آذربایجان موسیقی خزینهسی» آدلی وئریلیشینده(تلویزیون برنامه سینده) آشیق موسیقیسینه گؤره بیردانیشیق گئدیردی. بو وئریلیشی «محرم قاسملو»، اورانین بؤیوک فولکلورشوناسی آپاریردی. او بیر گون منه دئدی: «سیز باکی یا گلیب آشیق موسیقی سینین کنسرتینی وئرنه قدر، بوردا بو موسیقییه گولردیلر. دئیردیلر ائلات موسیقیسیدی، داغدا داشدا اولار بو موسیقی؛ اما سیز ائله بیر ژانردا کنسرت وئردینیز کی بو سؤزو دیین آداملار سؤزلرین گئری آلدیلار. ایندی بیز بئله بیر موسیقییه صاحیب اولدوغوموزا فخر ائدیریک.»
آردینی گلن سایی دا اوخویون


text:
بیر "تلگرام " یازیسیندا اولان بحثدن
بیر "تلگرام " یازیسیندا اولان بحثدن
تورکلر یوخسا تاتلار آذربایجانلیدیرلار ؟
حسن راشدی : 15اوردیبهشت1395
" آچیقلاما : نئچه آی اؤنجه بیر تلگرام یازیسندا بیر دوست، آذربایجان مسئلهسی ایله باغلی مندن بعضی سورغولار ائتمیشدی ، منده اونا ائله تلگرام صحیفه سینده جاوابلار یازدیم ، ایندی او سورغولار و منیم جاوابلاریم ائله او صحیفه ده یازیلان کیمی سیز حؤرمتلی اوخوجولارا تقدیم اولور ؛ یالنیز او دوستون آدینی یازیب سوی آدی نین ایلک حرفینی بورادا گتیریرم ."
hasan rashidi, [24.10.15 16:13]
سلام حؤرمتلی محبوب. م
ایندی سیزین ایکینجی سورغولارین جاوابینی یازماق زامانی گلیب چاتیب . منی باغیشلایین جاواب یازماق گئج اولدو . ایکی گون ؛ یعنی بیر گون بیر گئجه منیم اینتئرنئتیم کسیلمیشدی ، بو گون چالیشیر . حؤرمتلی و عزیز محبوب ، اگر سیز منیم یازدیغیم " ترکان و بررسی تاریخ ، زبان و ...." کیتابیمی اوخویوبسوزسا منیم اورادا آذربایجاندا تورک دیلینین باره سینده یازدیغیم مطلبلر تماما مستند اولاراق یازیلیب . یعنی هر بیر ادعایا رفرنس وئره رک سند گتیرمیشم مگر اینکه اؤزومون بیر مسئله بارهده مستقیل نظریم اولموش اولا ، اوندا اؤز نظریمی دئمیشم اودا یئنه باشقا نظریهلره استناد ائده رک .
hasan rashidi, [24.10.15 16:15]
سیز دئمیشکن بو گون ایرانین سیاسی چرچیوه سینده یاشایان ۴۰ ، ۳۵، ۳۰ ، ۲۰ و حتی ۱۵ میلیون نفوسو اولان تورکلرین، تاریخی آذربایجان ( شرقی، غربی آذربایجان ، اردبیل ، زنجان ، همدان ،آستارا ، ساوه ، قزوین و ...) اراضی سینده یاشایانلارین مطلق اکثریتی تورکدور ، ایندی بو تورک اولماق ۷۰۰۰ ایل بوندان قاباقدان اولورسا اولسون و یا اونلار ۵ گون قاباق گئجه یاتمیش و سحر یوخودان دوروب گؤرموش اولوبلار دیللری تورک اولوب ! بونلارین هئچ بیریسی اونلارین انسانی و مدنی حقلرینی و آنا دیللرینده درس اوخوما حقلرینی چوخالدیب و یا آزالتماز . کئچمیشده کیمین دیلی نه اولوبسا اونو یالنیز بیر دیل تاریخی کیمی مطالعه ائتمک اولار آمما اوندان سوء استفاده ائدیب بیر میلّتین انسانی و مدنی حاقلاری اوستونه آیاق قویماق اولماز !
فارسلاریندا دیلی، چوخ معتبر دیل تاریخی اساسیندا اسلامدان قاباق و حتی سلجوقلارا قدر پهلوی دیلی ایمیش و بو دیل ایندیده فارسلارین بعضی شهر و کندلرینده او جملهدن سمنان ، میمه ، نائین و کاشان اطرافیندا و ابیانه کندینده دانیشیلیر و بو دیلی اصفهان ، شیراز ، کرمان و تهران فارسلاری باشا دوشمورلر . فارسلارین قدیم دیلی بو ایمیش و یا بو لهجهیه یاخین بیر دیل. آمما ایندی اونلارین دانیشدیقلاری دیل بو گونکو " فارس " دیلی اولوب کی ، اصلینده بو دیله "دری " دیلی دئییلیب و اصلیده افغانستاندا و تاجیکستاندا دانیشیلیرمیش و دانیشیلیر کی ، یازی و شعر دیلینه تبدیل اولوب و یاواش یاواش فارسلارین دانیشدیقلاری پهلوی دیلینین یئرینه اوتوروب .
ایندی کیم دئیه بیلر فارسلار بو دیلدن ال چکسینلر و یا بو دیلده یازیب - اوخوماغا حقلری یوخدور ، چونکو کئچمیشده اونلارین دیلی باشقا بیر دیل ایمیش !
hasan rashidi, [24.10.15 16:53]
آمما گلدیک سیزین سورغولارا : سیز دئییرسیز " آذربایجان " سؤزو تات سؤزودور " و احتمالا فیکر ائدیرسیز بو مسئله دلیل اولا بیلر کی بورا یعنی آذربایجان منطقهسی تات دیللی منطقه ایمش . من " آذربایجان " سؤزجویو بارهده اولان اوچ نظریهلرین اوچونوده سیزه یازدیم و بو نظریهلر اساس نظریهلردیر آذربایجان کلمه سی موردینده . یعنی آذربایجان سؤزجویونون یالنیز بیری " تات " سؤزجویوندن گؤتورولموش گؤستریلیر نه هر اوچو . بیری تورک سؤزلرینین ترکیبیندن گؤتورولموش ،ایکینجیسی مقدونیهلی اسکندرین آذربایجانداکی حاکیمی آدیندان گؤتورولمهسی و اوچونجوسوده قدیم " فرس " یا سیز دئمیشکن تات سؤزوندن گؤتورلموش بیر ترکیب اولا بیلر .
بو کلمه حتی "تات" سؤزوندن گؤتورلموش اولسا بئله یئنه دلیل اولا بیلمز بورانین کئچمیشده اکثریتی تات اولسون ؛ نییه ؟ مثلا : مصر اؤلکه سینین مشهور شهرلرینین بیری نین آدی " اسکندریه " دیر . بو شهرین آدی مقدونیه نین بؤیوک و مشهور امپراتورو " الکساندر و یا مشهور اسکندر " آدیندان گؤتورولوب ؛ آیا ایندی دئمک اولار مصر اهالیسینین دیلی کئچمیشده یونان و یا مقدونیه دیلی ایمش ؟ طبیعی کی یوخ .
اصولا امپراتورلار ، سلطانلار و حاکیملر اله کئچیردیکلری و حؤکم سوردوکلری شهر و منطقه نین آدینی اؤز دیللرینده قویا بیلرلر ؛ آمما بو او دئمک دئییلدیر بو آد یوزده یوز ( ۱۰۰% ) او شهر و منطقهده یاشایان انسانلارین دیلینین نه اولدوغونو گؤستریر . طبیعی دیر اسکندر پارس و یا بو گونکو ایرانی اله کئچیرمهمیشدن قاباق ، هخامنش شاهلاری ایران ، آذربایجان ، کیچیک آسیا ( بوگونکو تورکیه ) و بیر چوخ باشقا منطقهلره حاکیم ایمیشلر و اؤز ایسته دیکلری و اؤز دیللرینده او منطقهلرهده آد قویا بیلردیلر او جمله دن آذربایجانا . حتی مقدونیه لی اسکندر ایرانا حاکیم اولاندان سونرا ایراندا دیوان - دفتر دیلی یونان دیلی اولور و فارس منطقه سینده چوخلو یونان دیلینده یازیلمیش کتیبه لر تاپیلیب ، آیا بو کتیبه لرین فارس منطقه سینده تاپیلماسی فارس منطقه سینده یاشایانلارین آنا دیلینین میلاددان قاباق یونان دیلی اولدوغونا دلیل اولا بیلرمی ؟
hasan rashidi, [24.10.15 17:19]
سیز دئییرسیز " کسروی نین نظریه سینی دیلچیلیکده قبول ائدیرم و اونو حاقلی گؤرورم ؛ چونکو بوگونون اؤزونده آذربایجاندا تاتلار وار ، مثلا قره داغدا بیر نئچه کند تات دیللی دیر ." سایین محبوب . م ، اگر کسروینین نظریه سینی قبول ائدیرسیزسه بو نظریهنی هر یئرده قبول ائتمهلیسیز ، تکجه آذربایجاندا یوخ . مثلا ایرانیندا تقریبا بوتون اوستانلاریندا چوخلو تورک کندلری وار ، اودا حتی چوخ تعداددا ، مثلا نیشابور شهری نین ۴۶ ، سبزوارین ۱۰۹ و ایرانین لاپ جنوبوندا اولان و خلیج فارسا یاپیشان شهری اولان "بوشهر"ین ۵۷ تورک ساکینلی و یئرلی و بومی کندی وار ، آیا بو کندلرین بورالاردا اولماسی بو منطقهنین یئرلی اهالیسینین اکثریت و اصلی و قدیم دیلی نین تورک اولدوغونا و بو منطقهلرده یاشایان فارس لارین دیلینین سونرادان فارس اولماسینا دلالت ائدیرمی ؟
hasan rashidi, [24.10.15 17:40]
ایراندا تورک دیللی کندلری نین هانسی اوستان و شهرلرده و نه تعداددا اولدوغونا باخین منیم یازدیغیم " ترکان و بررسی ...." کیتابیمین ۱۲۲- ۱۲۴ جو صحیفه لرینه .
دئییرسیز "سلجوقلاردان قاباق آذربایجان اهالیسی نین اکثریتی تات دیللی ایمیشلر و زامان بویوندا ارییب تورکلشمیشلر ." حؤرمتلی محبوب بو دئدیکلرینیزه سندلی دلیل گتیرمه ییبسیز ، آمما باشقا فارسلارداندا بو ادعانی ائدنلر وار ، مثلا: اونلار بعضی عرب مورّخ لرینه استناد ائده رک دئییرلر کی ، یازیلیب : " آذربایجان و چوخلو ارمنستان اهالیسینین دیلی فارسجا و عربجه دیر ، فارسجا بیلنلرین چوخو عرب دیلینیده بیلیر ، مخصوصا تاجیرلر ."
حؤرمتلی محبوب ، بوردا بیر ظریف نکته وار ؛ بو عرب مورّخینین یازدیغی جملهیه دقّت ائدین : " آذربایجان و ارمنستان اهالیسینین چوخو نون دیلی فارس و عرب دیلی دیر ." اصلینده بو مورخ دئمک ایستیرمیش کی، آذربایجان و ارمنستان اهالیسینین دانیشیق دیلی یوخ ، بلکه چوخونون یازی دیلی فارسجا و عربجه دیر . " یوخسا کیم بیلمیر کی ، آذربایجاندا و ارمنستاندا هئچ زامان عربلر اکثریت حالدا یاشاماییبلار کی،اونلارین اکثریت و دانیشیق دیللری عربجه اولسون . آمما طبعیی دیر بو منطقهده فارس و عرب دیلی یازی دیلی اولوب. پس عرب تاریخچیسینین نظری بوردا اهالی نین یازی دیلی دیر نه دانیشیق دیلی . طبیعی دیر او زاماندا آذربایجاندا فارسجا یازیب - اوخویانلار عربجهنیده بیلیرمیشلر ، اؤزللیکله تاجیرلر اؤز پئشه لری ایله باغلی ، باشقا اهالی دن داها یاخشی عربجه نی بیلیرمیشلر . پس آذربایجاندا تاتلارین اکثریت اولدوغونا چوخ دلیللی سند یوخدور .
hasan rashidi, [24.10.15 18:28]
حؤرمتلی محبوب . سلجوقلار ایلک دفعه حاکیمیت باشینا گلدیکده ۴۲۹ هجری قمری ده نیشابور شهرینی ، ۴۳۳ هجری قمری ده " شهر ری " یی و سونرادا اصفهانی اؤزلرینه پایتخت سئچدیلر و موقتی و یایلاق پایتختلریده همدان اولدو . اونلار ۱۶۰ ایل ایرانا حؤکم سوردولر آمما هئچ زامان آذربایجانین مشهور شهرلری اولان اردبیل ، تبریز ، اورمو ، زنجان و مراغه شهرلرینی اؤزلرینه پایتخت سئچمه دیلر ؛ بس نئجه اولدو سلجوقلار پایتختلری اولان شهرلرین یعنی نیشابور ، شهرری و اصفهان اهالیسینی کی ، طبیعی دیر هر یئردن چوخ اورالاردا اؤز تورک دیلداشلارینی ساکین ائتمیش اولسونلار تورکلشدیرمه دیلر آنجاق یوزلر بلکه ده مینلر کیلومتر اوزاقدا اولان آذربایجان شهرلرینین دیلینی تورکلشدیردیلر ؟!
hasan rashidi, [24.10.15 18:42]
سلجوقلار تورک دیلینی یوخ ، فارس دیلینی تقویت ائدیردیلر . اونلار فارس دیلینده شعر سؤیله ین شاعیرلره چوخلو انعاملار وئریردیلر. ائله اونا گؤره دیر سلجوقلار دؤرونده چوخلو فارس دیللی شاعیرلر مئیدانا گلدیلر او جمله دن : اوحدی مراغه ای ، اثیرالدین اخسیتکی ، بابا طاهر همدانی ، مسعود سعد سلمان ، ظهیرالدین فاریابی ، انوری ابیوردی ، نظامی گنجوی و باشقالاری . پس دئمک اولار سلجوقلار اصلینده فارس دیلینی اهالی یه تحمیل ائدیرمیشلر تورک دیلینی یوخ ، اودا فارس دیلینده شعر دییهن شاعیرلره انعام وئرمکله .
البته طبیعی ایدی تاتلار آذربایجاندا یاشاییردیلار ، نئجه کی ایندی ده یاشاییرلار ، آمما اونلار اقلیت حالیندا یاشاییرمیشلار و زامان سوره سینده و نورمال حالدا اکثریت اولان تورکلرین ایچینده یاشادیقلاری اوچون اونلارین بیر عده سی تورکلشمیش اولا بیلرلر . نئجه کی ، صفویلر زامانی تبریزدن اصفهانا کؤچدورولن و اصفهانین " عباس آباد " ( تبریزیها ) محله سینده ساکین اولان تبریزلیلر، اکثریتی فارس اولان اصفهانلیلارین ایچینده یاشادیقلاری اوچون بیر - ایکی نسیل سونرا فارسلاشدیلار و ایندی اصفهانین عباس آباد محلهسینده داها تورکجه دانیشان او تبریزلیلردن خبر یوخدور . آمما تورکلرین آذربایجاندا اسکی زاماندان و هله سلجوقلاردان قاباق ساکین اولدوقلاری حاقدا " ترکان و ...." کیتابی نین ۷۲ الی ۱۱۲ جی صحیفه لرینی مطالعه ائدین و بو حاقدا دوشونون .
سیزه اوغورلار آرزولاییرام .


text:
دوشرسن
بیرگون گوزه لیم قبریمین اوستن اوتوشرسن
دردیندن اولن عاشیقینی باشه دوشرسن
ائتمز ملک اولسا بو قدر ناز و کریشمه
اینصافه یاخینلاش گوزلیم سنده بشرسن
نازیله گلر کن قدمین قوی گؤزوم اوسته
قویما قوری یئر اوستونه بیردن سوروشرسن
بیگانه ایله گزمه دئدیم قلبینه دگدی
جانان نه بیلیم سن بو قده ر دگمه دوشرسن
بیر سالمادین اوز عاشیقینی یادینه ظالیم
اغیاریله آمما گئدیب هر گون اوپوشرسن
ال چک منه ای دل دئمه زولفوندن او ماهین
بیر گون بو کمنده سن اوزونده ایلیشرسن
رحم ائیلمه دین (( واحید ه )) ظالیم دیریلیکده
اولدوکده مزاریمله گئدرسن گؤروشرسن
علی آقا واحید
Filed under: تورکی شعرلر Türkcə şeirlər Etiketlənmiş: | واحیدین تورکی شعرلری,اوپوش,اوپوشرسن,تورکی شعر,دوشرسن,علی آقا واحد,علی آقا واحد تورکی شعرلری,علی آغا واحد


text:
« مارگارت تاچر » بریتانیانین كئچمیش باشباخانی وفات ائتدی !
« مارگارت تاچر » بریتانیانین كئچمیش باشباخانی وفات ائتدی !
تاچر 1979 – جو میلادی ایلیندن 1990- جی ایله قدر بریتانیانین سیاسی اؤندرلیگینی اله آلدی و بریتانیانین ایلكین و اوزون مدتلی قادین باشباخانی ایدی . دانیشمان « لوْرد تایم بئل » دئدی :
ایكینجی ملكه الیزابت ، تاچرین عائله سینه اؤزل باش ساغلیغی مكتوبو یوللادی ؛ باشباخان دیوید كامرون ایسه اؤز « تویتر » صحیفه سینده یازدی :
« بیز بریتانیانین بؤیوك اؤندر و باشباخانینی الدن وئردیك ».
جان مئیجر دئدی : تاچر ، بریتانیانین اقتصادی رفوورمونا و فالكلند ساواشیندا اؤلكه سینین قازانماسینا سبب اولدو كی ، مومكون ایدی باشقا اؤندرلر بو ایشی گؤره بیلمیردیلر .
تاچر 35 یاشیندا پارلمان وكیلی سئچیلدی ، 50 یاشیندا پارتیا رهبری اولدو و سونرادا بریتانیانین اقتصادیاتینی دگیشدی .


text:
انسانلاری بیر فرهنگه تابع ائتمک اولماز!
حسن راشدی
یازیلان تاریخ : دی آیی ۱۳۷۹
بو جمله، کئچمیش فرهنگ و ارشاد اسلامی وزیری و بو گوٍنکو میلّتلر آراسی تمدّنلر دانیشیغینین رئیسی دوٍکتور مهاجرانی آغزیندان سؤیلهنیلمیشدیر.
توٍرکجه یازدیغیمیز بو جُمله، فارسجا «انسانها را نمی توان تابع یک فرهنگ کرد» دوشنبه گوٍنو دوٍکتور مهاجرانی طرَفیندن اوسترالیانین فرهنگ و قوْمیتلر وزیرینه خطاباً دئییلمیش و چهارشنبه گوٍنو 21/دی/79 تاریخینده مطبوعاتدا چاپ اوْلموشدور.
دوٍکتور مهاجرانی اوسترالیانین فرهنگ و قوْمیتلر وزیری ایله گؤروشَنده، اوسترالیادا مهاجر حالیندا یاشایان ایرانلیلارین فرهنگ و مدنیّتلرینین قوْرنماسینا قایغی گؤسترمیش و اوْنلارین فرهنگی هویّتلرینین قوْرونوب گوٍجلنمهسیاوٍچون اوسترالیا دؤلتی ایله تام امکداشلیق ائتمهیه حاضرلیغینی بیلدیرمیشدیر.
عطااله مهاجرانی بو گؤروشده آرتیرمیشدیر: « مهاجر حالیندا یاشایان انسانلار اؤز شخصیّت، فرهنگ و تمدّنلرینی قوْرومالیدیرلار و انسانلاری بیر فرهنگه تابع ائتمک اولماز» مهاجرانینین بو سؤزلری گؤستریر کی، ایندیه قَدَر طوُمارلار امضالاییب، جمهور رئیسه گؤندهریب مُـختلـف یازی و مقالهلرده اؤز دیل، فرهنگ و هویّتلرینی قوْرویوب باشقا بیر فرهنگه تابع اوْلماماق اوٍچون اؤلکهنین اساس قانونون 15 و 19- جو مادهسینین اجراسینا متوسل اوْلان اوْتوز میلیون توٍرک دیللی انسانلارین آیدین و ضیالیلارینین ایستَکلری نه قدر لازم و ضروری ایمیش!
آما نهدنسه بو اوْتوز میلیون انسانلارین ایستَکلرینه نه تمدّنلر دانیشیغینین بانیسی خاتمی جنابلاری و نه اوْنون اوٍچ ایل یاریم فرهنگ و ارشاد وزیری اوْلان و بوگوٍنلر تمدّنلر دانیشیغینین رئیسی، مهاجرانی جنابلاری بیر گؤز اوُجو ایلهده بئله باخمامیشلار!
لاکین بو گوٍن همان مسئوللار اوسترالیا اؤلکهسینده یاشایان بیر نئچه مین و یا حتی نئچه یوز مین ایرانلینین (سیز اوخویون فارسین) فرهنگ و مدنیّتلرینین قوْرونوب و حتّا گوٍجلنمهسینه بو قدَر ماراق گؤستریر و اوسترالیا دؤلتی ایله هر جوُر امکداشلیق ائتمهیه حاضر لیقلارینی بیلدیریرلر!
عطااله مهاجرانینین بو سؤزلریندن اوٍچ گوٍن قاباق، جمهور رئیس سید محمد خاتمی، «فارسدیلی، ایرانلیلارین وحدتدیلیدیر» جملهسینی سؤیلهمیشدیر. بئله بیر جمله پهلوی حاکمیّتی رؤیالاری ایله یاشایان پان ایرانیستلر و شوْونیستلره یاشیل چیراق اوْلاراق اکثریت اوْلوب اقلیت حقوقونا مالیک اوْلا بیلمهین ایران توٍرکلرینی سئویندیرمهمیش و فارسدیللی اوْلمایان باشقا ایرانلیلارا دا بیر هدیه گتیرمهمیشدیر.
ایران اؤلکهسی کثیرالمله بیر اؤلکهدیر، بو اؤلکهده چئشیتلیدیللر میلّتلرآراسیندا دانیشیلیر. اؤلکهنین بوٍتون امکانلاری فارسدیلینین اختیاریندا قوْیولسادا باشقا دیللرده دانیشانلار اؤزللیکله ایراندا نفوسلاری فارسلاردان چوْخ اوْلوب 150 مین نفر ارمنی قدَری اؤز دیللرینده تحصیل آلا بیلمهین توٍرکلر، دیللرینی فارسدیلیندن آشاغا گؤرمور و فارسلار قدَری اؤز دیللرینده اؤلکه امکانلاریندان فایدالانماغا و ابتداییدن توُتدو دانشگاهین سونونا قدَر تحصیل آلماغا حقلی گؤرورلر، بو میلّتلر اؤزلرینی فارس لاردان داها اسکی یئرلی و دیللرینی فارس دیلیندن داها سابقهلی، دوْلغون و قانونلو گؤرولر.
فارسدیلی، وطنلری بیر اوْلوب دیللری فرقلی اوْلان ایران میلّتلری آراسیندا ارتباط دیلی اوْلا بیلر آنجاق هئچ زمان وحدتدیلی اوْلا بیلمز. چوْخ میلّتلی و چوْخ دیللی بیر اؤلکهده وحدت یاراتماق اوٍچون اوٍرکلره حاکیم اوْلان بیر عامیله احتیاج وار؛ بیر دیله بوٍتون امتیازلاری وئریب باشقا دیللری وطن امکانلاریندان محروم ساخلاییب سیخینتیدا قوْیوب آلچاق توتماقلا وحدت یاراتماق اولماز !
بیر عایلهده، بیر اؤولادین تربیه و تحصیلی اوٍچون بوٍتون عایله امکانلارینی اوْنون اختیاریندا قویوب، اوْنا محبّت ائدیب عالی تحصیل قازاندیرماق اوٍچون دائما اوْنون فیکرینده اوْلوب باشقا اؤولادلارین تربیه و تحصیلینه ابتدایی حددیندهده توجه ائتمهین عایله ایچینده، صمیمت و بیرلیک یاراتماق مُومکون دئییل.
یالنیز ایران نفوسونون 35 – 40 % حیصّهسینین آنادیلی اوْلان فارسدیلی یوْخ، بو اؤلکه جمعیّتینین 98% اینامینی تشکیل ائدَن اسلام دینی ایرانلیلار آراسیندا محکم و معنوی بیر وحدت عاملیدیر؛ نئجه کی، آیت اله خامنه ای 19/4/79 تاریخینده اؤلکهنین مسئول مقاملاری ایله گؤروشونده دئمیشدیر: « عامل وحدت ملت ایران زبان فارسی نیست، دین اسلام است، هماندینی که در انقلاب و نظام اسلامی تجسم پیدا کرد... » ( ایران میلّتی نین وحدت عاملی فارس دیلی یوْخ ، اسلام دینی دیر ، هماندین کی، انقلابدا و اسلام نظامیندا اؤزونو گؤستَرمیشدیر...)[1]
- « کیهان » گوندهلیگی ، پنجشنبه 23 / 4 /1379 ص 69 ، 16848 – جی نومره [1]


text:
حیدر بابا، دنیا یالان دنیادی ،
سلیماندان ، نوحدان ، قالان دنیادی .
اوغول دوغان ، درده سالان ، دنیادی .
هر کسیمه هر نه وئریب ، آلیبدی ،
افلاطوندان ، بیر قوری آد ، قالیبدی .
حیدر بابا ، گون دالوی داغلاسین
یوزون گولسون ، بولاخلارون آلاسین
اوشاخلارون بیر دسته گول باغلاسین
یئل گلنده ور گتیرسین بویانا ،
بلکه منیم یاتمیش بختیم اویانا
حیدر بابا ، سنون یوزون آغ اولسون !
دورت بیریانون بولاغ اولسون ، باغ اولسون !
بیزدن سورا سنون باشون ساغ اولسون !
دنیا قضو قدر ، ئولوم ایتیمدی !
دنیا بویی اوغول سوزدی ! یتیمدی !
حیدربابا ، یولوم سنن کج اولدی ،
عمروم کچدی گلممدیم گج اولدی ،
هئچ بیلمدیم گوزللرون نج اولدی
بیلمزدیم دنگه لوار ، دونوم وار ،
ایتگین لیک وار ، آیرلیق وار ، ئولوم وار
معنی شعر : در ادامه مطالب
ادامه مطلب


text:
تۆرکیأنینگ آیاققاب ساتووی یۇقارلادی
تۆرکیه اینگ کؤپ اوروپا آیاق قاب ساتیار
تۆرکیأنینگ آیاققاب ساتووی اؤتن ییلا گؤرأ ۵.۴ گؤتریم یۇقارلاپ ۷۰۸ میلیون دلارا بارابار بۇلدی.
تۆرکیهدن اینگ کؤپ آیاق قاب (کؤوۆش) ساتین آلان یورتلار اوروپا بیلهلهشیگینه آغضا بۇلان اۆلکهلر.
تۆرکیه ۲۰۲۳-نجی ییلدا داشاری یورتلارا ۲.۵ میلیارد دلار آیاققاب ساتماغی ماقصات ادینیأر.
اؤتن ییل داشاری یورتلارا ساتیلان آیاق قاپلارینگ ۱۱.۵ گؤتریمی عیراغا، ۶.۲ گؤتریمی آلمانیا، ۵.۲ گؤتریمی سعودی عریسستانا ساتیلدی.
آیاق قاب شرکتلری مؤچبِرلری نینگ ۷۵ گؤتریمینی اولاندی.
شو ییل روسی ادا آیا قاب ساتووی نینگ یۇقارلاماغینا قاراشیلیار.


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
قومری دؤشونده گیزله دیب اؤز ترانه سین
قیش گلدی شاختا آلدی اله تازیانه سین
گوللر سارالدی توکدو بوتون برگ و دانه سین
داغلار دوماندی گؤز گؤزو گؤرمور گزیر سونا
اؤز دیمدیگیله ایشله دیگی آشیانه سین
بولبول اؤز عادت ائتدیگی گولزاری آختاریر
نه گوللرین اؤزون گؤرور نه نشانه سین
قارغا قونوب آغاج باشینا صحبت ائیلییر
قومری دؤشونده گیزله دیب اؤز غم ترانه سین
بیر دسته قارغایا قوشولوب عندلیب لر
آلقیشلامیر آدام قارا گلمیش زمانه سین
قلبیم دولوبدو ساقی سن آللاه شراب وئر
مطرب ده سازلاسین یئنه چنگ و چگانه سین
بیر اؤلکه ده کی میللته آزادلیق اولماسین
نئیلییر آدام او اؤلکه ده قارون خزانه سین
آل باشیمی دیز اوستونه زولفون تُک اوستومه
قوی گؤز گؤزه دییم سؤزومون عارفانه سین
عشق عالمی او زولف پریشانه بنزه ییر
هر کیم صداقت ایله گئتمه دی ، سیندیردی شانه سین
شاعیر دی جعفری ده بوتون اهل دل کیمی
خوش ذووق لر سئویر غزلین عاشقانه سین
شاعر : هوشنگ جعفری
Filed under: استاد هوشنگ جعفری,تورکی شعرلر Türkcə şeirlər Etiketlənmiş: | قومری,هوشنگ جعفری,هوشنگ جعفری نین شعرلری,استاد هوشنگ جعفری,اشعار هوشنگ جعفری,تورکی شعر,تورکی شعرلر,شعرهای استاد جعفری


text:
توتولموش کؤنلومو جامایله شادان ائیلهمک اولماز،
اَلایلن پستهنین آغزینی خندان ائیلهمک اولماز
نه سؤزدور بو کی، اولسون صاحب نظر زوهّاد،
قارا تورپاغی هرگز آبی حیوان ائیلهمک اولماز
بولوت قیلان کیمی جؤولان اوراردا ایلدیریم تیغی،
کؤنول پردهلرینده عشقی پنهان ائیلهمک اولماز
قیلیج گر ایچسه عالم قانینی سیرابلیق بیلمز
سنی عشّاق قتلیندن پشیمان ائیلهمک اولماز
منیم گؤز یاشیمی چیخ گئل فلکلردن تماشا قیل،
حبابی قصرلر ایچینده طوفان ائیلهمک اولماز
منی مجنونی عاقل ائیلهمک ممکن دگیل ناصح،
سؤزایلن مشکی نابی قان کی، بیر قان ائیلهمک اولماز،
خطادان کئچدی جئیران قانینی مشک ائیلهدی صائیب،
دئمه، عصیانی طاعت، کفری ایمان ائیلهمک اولماز
صائب تبریزی
سروده ای از صائب تبریزی : توتولموش کؤنلومو جامایله شادان ائیلهمک اولماز، اَلایلن پستهنین آغزینی خندان ائیلهمک اولماز
توتولموش کؤنلومو جامایله شادان ائیلهمک اولماز،


text:
بو آلتی گوشه قبریوین اولوم فداسی یاحسین
حریم کعبه دن گوزل دوشوب نماسی یاحسین
بو آلتی گوشه قبریوین اولوم فداسی یاحسین
حریم کعبه دن گوزل دوشوب نماسی یاحسین
بیر آن سنون خیالیوی اینان باشیمدان آتمادیم
بلالی باشیمی حسین بیر آیری درده قاتمادیم
اویاق قالوب رقیه وی یاتیدمینجا یاتمادیم
روا دگول عهدیمون اولا خطاسی یاحسین
زمانه آیریلیق سالوب آنا بالا آراسینا
سینه ندن اصغری اویات ویراق رباب آناسینا
توکه سرشکی آلینی،بوغازدا اوخ یاراسینا
دوروب کناریدان باخور ،رباب آناسی یاحسین
سینیق کجاوه لرده من داغی داشی دولانمیشام
دوشنده باشیم اوسته گون،گون ایسی سینده یانمیشام
سالاندا سایه سین باشون جداده،دالدالانمیشام
اولوب اوسایه باشیمون غم آشناسی یا حسین
وفا یولوندا ن اشقیا عجب کناره چیخدیلار
آنام بتولی قلبینی سالوب فشاره سیخدیلار
ورا ورا اوشاقلارین چوخون یول اوسته ییخدیلار
اولنلرین کجاوده دوتولدی یاسی یا حسین،،،
دولی بلوط کیمی گوزوم دیمه غمینده دولمادی
جهاندا آیریلیق گولی هزار حیف سولمادی
قوشا گلاخ زیارته بالان یانیمدا اولمادی،
نقدریمیش زمانه نین منه جفاسی یاحسین
بالاوی دفن ایدن گجه اورک غمیله داغلادیم
یتیم اولان گجه م کیمی ،دیزیمی من قوجاقلادیم
سحر اولونجا قازدیقیم مزارین اوپدوم آغلادیم
گوزوم یاشیلا سونمدی اورک نواسی یاحسین
یازی یازان یازیب بیله یازیمدا،نسگل آغلیام
اودور بو باره دن ویریب منه یانان دل آغلیام
سنه بیر اربعین ندور،سزادی قیرخ ایل آغلیام
ولی چتین بو عمرومون اولاوفاسی یا حسین
صاقا صولا باخا باخا اوزومی من یتیرمیشم
ایتیک دالینجا گوز گزر،بوکلمه دوزدی بیلمیشم
گیدن زمان بو چولده من ایکی بالا ایتیرمیشم
دولانمامیش بو دشتی من،قالوب هاراسی یا حسین؟


text:
گئجه لر
دوت الیمدن بو همان الدی فراقیندا سنی
یادیما سالماق همان باشا چالاردیم گئجه لر
حوسنو روخسارینی رؤیاده چکردیم قلمه
قلبیمی قاب ائلییب قابا سالاردیم گئجه لر
بونا خاطیر کی آدین دوشمه یه اغیار الینه
دوز کیمی آدیوی یازدیقجا یالردیم گئجه لر
بئله سیزلاردی اورک یادینا سالدیقجا سنی
قوش کیمی یئرده دوشردیم چاپالاردیم گئجه لر
بلکه سن ساغ یاشاییب ، ساغ دولانیب ، ساغ گزه سن
گؤزلیم هر قادان اولسایدی آلاردیم گئجه لر
سن رقیبیمله گونوز سیره چیخاردین چمنه
من ده عشقینده سولاردیم سارالاردیم گئجه لر
گؤزلرین یادیما دوشدوکجه اسردی بدنیم
سینه می دیرناق آتاردیم پارالاردیم گئجه لر
تابلو اوستونده چکردیم سنی مین زحمتی لن
بیر باخیب اوستونه تئز رنگی جالاردیم گئجه لر
ایندی ده گئتمه لی سن گئت دئمیرم من ده گلیم
قاللام اول حالدا کی اوّلده قالاردیم گئجه لر
مکتب عشقیده مجنونیله من با هم ایدیک
غم ییغاردیم سینه مه غم قالایاردیم گئجه لر
مجنون اؤز عشقینی لیلایه گؤره بیلدیردی
من گونوز یازدیقیم عشقی قارالاردیم گئجه لر
بو گوزل شعر اوستاد هوشنگ جعفری دن دی
Filed under: استاد هوشنگ جعفری,تورکی شعرلر Türkcə şeirlər Etiketlənmiş: | هوشنگ جعفری,گئجه لر شعری,آذربایجان شعرلری,استاد هوشنگ جعفری,اشعار هوشنگ جعفری,تورکی گوزل شعرلر,تورکی شعر,تورکجه شعرلر,شعرهای ترکی هوشنگ جعفری


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
یعقوب ظروفچی نین آیریلیق آلبومو
yəqüb zurufçu nun Ayrılıq albomu
1- آیریلیق ayrılıq
2- بو قالا داشلی قالا bu qala daşlı qala
3- گل اوینایاق gəl oynayaq
4- گل گل gəl gəl
5- قوربان آدینا qurban adına
6- قوناقلار هامیسی گلدی احوالیمیز یامان دوزلدی
qonaqlar hamısı gəldi əhvalımız yaman düzəldi
7- سنسز sənsiz
8- سئوگیلی جانان sevgili canan
9- سئوگیلیم sevgilim
10 – سیزه سلام گتیرمیشم sizə salam gətirmişəm
11- یاغما یاغیش yağma yağış
12- آیریلیق ayrılıq
Filed under: آذربایجانی موزیک لر Azərbaycan müzikləri Etiketlənmiş: | ayrılıq mahnı mp3 indir,ayrılıq mp3,bu qala daşlı qala mp3,əhvalımız yaman düzəldi mp3,gəl gəl mp3,gəl oynayaq mp3,qonaqlar hamısı gəldi mp3,qurban adına mp3,sevgili canan mp3,sevgilim mp3,səsiz mp3,sizə salam gətirmişəm mp3,قوناقلار هامیسی گلدی,قوربان آدینا,موسیقی سوگلیم,یاغما یاغیش,یعقوب ظروف چی,یعقوب ظروفچی,گل اوینایاق,yaghub zurufchu mp3,yagub zurufçi,yagub zurufchı,yaqub zorufchı,yaqub zurufçu mp3,yağma yağış mp3,yəqüb zurufçu,آلبوم آیریلیق,آمان آیریلیق,آهنگ های شاد,آهنگ های شاد آذری,آهنگ سنسیز,آهنگ شاد مخصوص عروسی,آیریلیق,آیریلیق ماهنیسی,احوالیمیز یامان دوزلدی,بو قالا داشلی قالا,توی ماهنیلاری,ترانه سئوگیلی جانان,دانلود موزیک های شاد آذری,دانلود موزیک یاغما یاغیش,دانلود موزیک سنسیز,دانلود موسیقی آذری,دانلود موسیقی آذربایجان,دانلود موسیقی شاد آذربایجانی,دانلود آلبوم آیریلیق یعقوب ظروفچی,دانلود آهنگ های یعقوب ظروفچی,دانلود آهنگ های شاد آذری,دانلود آهنگ گل اوینایاق,دانلود آهنگ آیریلیق,دانلود آهنگ آذری,دانلود آهنگ آذری سنسیز,دانلود آهنگ ایریلیق,دانلود آهنگ بو قالا داشلی قالا,دانلود آهنگ سیزه سلام گتیرمیشم,دانلود آهنگ شاد آذربایجانی,دانلود اهنگ آیریلیق یعقوب ظروف چی,داونلود آهنگ گل گل,سنسیز,سیزه سلام گتیرمیشم,سیزه سالام گتیرمیشم,سئوگیلیم آهنگ